Használati útmutató

Index
Asztalsáv menü A Polc Futó programok listája

# Asztalsáv (Deskbar)

Az Asztalsáv egy kis panel, ami alap esetben a jobb felső sarokban helyezkedik el. Ez a Haiku megfelelője a Windows Tálcájának. 3 része van: a menü, ahol a programok és beállítások találhatóak, a polc, az órával és a többi eszközzel, és a futó programok listája.

Az Asztalsáv bármelyik sarokba illetve a képernyő aljára és a tetejére húzható a markoló segítségével. Továbbá nem csak a pozíció, hanem a mérete is módosítható: lehet kompakt vagy teljes.

## Asztalsáv menü

A menü megnyílik, ha az Asztalsávon a logóra kattintunk:

- Haiku névjegye... - Alapvető rendszer és jogi információk.

- Keresés... - A Kereső panel megnyitása.

- Replikánsok megjelenítése - A kis Replikáns jelek megjelenítése/elrejtése, aminek segítségével mozgatható, eltávolítható egy replikáns.

- Csatolás - Ez az opció megegyezik az Asztal helyi menüjével (további információk a Lemezek csatolása fejezetben).

- Asztalsáv-beállítások... - Az Asztalsáv beállításai (információk lejjebb).

- Leállítás - A rendszer Újraindítása vagy Kikapcsolása.

- Legutóbbi dokumentumok, mappák, programok - A legutóbb megnyitott dokumentumok, mappák illetve programok listája (bővebben az Asztalsáv beállítások részben alább).

- Programok, Bemutatók, Asztali kisalkalmazások, Beállítások - Az elérhető programok, bemutatók és beállítások listája.
  További bejegyzéseket hozhatsz létre bármilyen elemhez (programhoz, mappához, fájlhoz, kereséshez, stb.), amihez hivatkozást készítesz a ~/config/settings/deskbar/menu mappába.

### Asztalsáv beállításai

Az Asztalsáv beállításai három részből állnak.

#### Programok

Az alábbi beállítások nincsenek hatással a programokra, csupán a futó programok listájának megjelenését módosíthatjuk vele.

Futó programok rendezése |  | A futó programok listájának ABC sorrend szerinti rendezése.
A Nyomkövető mindig az első |  | A Nyomkövető mindig az első a futó programok listájában a sorbarendezéstől függetlenül.
Programkibontó mutatása |  | Egy kis kapcsoló megjelenítése a program neve mellett, amivel megjeleníthetjük/elrejthetjük a programhoz tartozó ablakok listáját a program neve alatt.
Új programok kibontása |  | Az újonnan indított programok ablak-listájának automatikus megjelenítése.
Programnevek elrejtése |  | A futó programok listájában a programok neveinek elrejtése.
Ikon mérete |  | A futó programok listájában a programikonok mérete.

#### Menü

Míg az első pár menüelem állandó, a Leállítás... alattiak már személyre szabhatóak.
Megadható az utoljára használt fájlok, mappák illetve programok száma, amik majd megjelennek a menüben, vagy egyáltalán megjelenjen-e vagy sem.
A Menü szerkesztése... gomb megnyomásával megnyílik a ~/config/settings/deskbar/ mappa. Itt megtaláljuk a menüben megjelenő összes mappát és hivatkozást, melyek alap esetben a Programok, Bemutatók, Asztali kisalkalmazások, és a Beállítások.
A bejegyzések törölhetőek vagy újak adhatóak hozzá (például programok, dokumentumok vagy akár lekérdezések), amiket egyszerűen csak be kell másolni a mappába, vagy törölni kell onnan.

A legegyszerűbb az, ha a fájlt, mappát vagy a mentett keresést az Asztalsávra húzzuk, ahová rakni szeretnénk.

#### Ablak

Ezek az opciók magára az Asztalsáv-ablakra vonatkoznak.

Mindig felül |  | Az Asztalsáv mindig a többi ablak előtt van.
Automatikus előrehozás |  | Az Asztalsáv előre hozása ha az egér fölé kerül.
Automatikus elrejtés |  | Az Asztalsáv mérete lecsökken mindössze néhány képpontra, majd előjön ha az egér fölé kerül.

## A Polc

Többek között a Polc egy órát is tartalmaz. Az egeret az óra felett tartava megjelenik az aktuális dátum. A bal egérgombbal megjelenik egy naptár is. Jobb gombbal pedig az óra megjeleníthető/elrejthető, illetve beállíthatjuk az Időt.

Bármelyik program elhelyezhető a polcon ikon formájában. A levelező rendszer másik ikont jelenít meg ha új levél érkezik, és egy menüvel is rendelkezik, ahonan például új levelet készíthetünk. A Folyamatkezelő egy másik példa, hogy miként jeleníthetünk meg információkat a polcon (processzor/memória használat) és hogy hogyan lehet még menüt hozzáadni.

## Futó programok listája

A programok között könnyedén válthatunk, csak az adott program egy ablakára kell kattintani. Jobb egérgombbal pedig elrejthető, bezárható az ablak vagy az egész program.

Ha engedélyeztük a programkiterjesztőt, akkor azzal megjeleníthetjük illetve elrejthetjük a programhoz tartozó ablakok listáját közvetlenül a program alatt.

Az ablakok melletti ikonok információt adnak az ablak állapotáról. A fehér ikon jelzi, hogy az ablak látható, a szürke ikon pedig azt, hogy el van rejtve. A három vonal az ikon előtt arról informál minket, hogy az ablak nem a jelenlegi munkaasztalon található.