# Számológép

Használati útmutató

## Számológép (DeskCalc)

Asztalsáv: |  | Programok
Útvonal: |  | /boot/system/apps/DeskCalc
Beállítások: |  | ~/config/settings/DeskCalc_settings

Egyszerű számológép, ami remek funkciókat tartalmaz, mégha elsőre nem is látszik.

- A Számológép többet nyújt, mint amit elsőre sugall.
  Az alapvető műveleteken kívül (`+`, `-`, `*`, `/`, `%`, `^`) a `pi`, az `e` és az alábbi funkciók használhatóak:
  `!`, `acos`, `asin`, `atan`, `atan2`, `cbrt`, `ceil`, `cos`, `cosh`, `exp`, `floor`, `log`, `log10`, `pow`, `sin`, `sinh`, `sqrt`, `tan`, `tanh`.

- A jobb egérgomb lenyomásával a következő lehetőségeket kapjuk:

  Radián/Fok |  | a "radián" és a "fok" között válthatunk
  Kompakt | ALT 0 |  | minimális méret, ahol nem látszik a billentyűzet.
  Alap | ALT 1 |  | a Számológép alap megjelenése
  Tudományos | ALT 2 |  | további billentyűk megjelenítése bonyolultabb számolásokhoz

- A Számológép eléggé toleráns a bevitellel kapcsolatban. Néhány műveletet több módon is bevihetünk:
  Osztás: `/`, `:`, `\`
  Szorzás: `*`, `x`
  Ugyanakkor mind a `.`, mind a `,` tizedes értéket jelölnek, ezért ne használjuk ezres-tagolásra (például: 1,230.00).

- A számológép izlés szerint átméretezhető mindaddig, amíg nem használjuk Replikánsként. Replikánsként való használat esetén be kell jelölni a Replikánsok megjelenítése menüpontot az Asztalsávon.

- A Számológép színe is módosítható, csak egy színt kell az ablakra dobni, például az Icon-O-Matic-ból.

- A számolási előzmények a ↑ és a ↓ billentyűkkel előhozhatóak.

- A beviteli mező tartalma kijelölhető, és bármelyik programba "bedobható". Arra is lehetőségünk van, hogy azt egy Nyomkövető ablakba vagy az Asztalra dobjuk, mely esetben egy szöveges fájlt hozunk létre a kijelölt tartalommal.

  A műveletek visszavonására is lehetőségünk van:
  Készítsünk egy-egy kivágást az előbb leírt módon a számolás szakaszairól, majd szükség esetén azokat csak húzzuk az ablakba.
  Persze, számolás is bedobható a Számológép ablakba.

- A Számológép a Terminálból is használható. Ehhez csak annyit kell tennünk, hogy idézőjel közé téve paraméterként adjuk meg a képletet, amit ki akarunk számolni:

      ~> DeskCalc "sin(45)*(cos(12)+3.45)"
      3.6536554673202546181795194727005826674359494735820338441084848

  Megjegyzés: a Terminálban használva a Számológépet a szögfüggvények minden esetben radiánban adják meg az eredményt.