Használati útmutató

# Bash és szkriptek

A "szkriptelés" automatikus folyamatok összessége, melyeket szövegként adhatunk meg, és menthetünk egy szöveges fájlba, amiket "szkripteknek" hívunk. Minden alkalommal, amikor szkripteket futtatunk, a parancsok lépésről lépésre hajtódnak végre, épp úgy, mint amikor azokat a Terminálban adjuk ki kézzel.
A szkriptek az egyszerű parancsok futtatásától az összetettebb kódokig nagyon jól használhatóak.

## A Bash

Alapvetően a legtöbb shell támogatja a szkripteket. Azt javasoljuk, hogy ismerkedj meg a BASH-el, ugyanis a Haiku is azt használja. Annak köszönhetően, hogy ez egy igen elterjedt shell, rengeteg interneten elérhető anyagot találunk hozzá. Például egy remek dokumentációt is, melyet Johan Jansson készített: Introduction to bash - a tutorial for bash under BeOS.

## A Szkriptelés Bibliája

Miután megtanultad az alapokat a bash-ben való munkával kapcsolatosan, itt az ideje annak, hogy belevesd magad a szkriptelés világába. Ezzel kapcsolatosan is rengeteg információt, oktatóanyagot találsz az interneten és a könyvesboltokban is. Egy remek, kifejezetten Haiku-hoz készített interneten elérhető anyagot is tudunk ajánlani, Scot Hacker BeOS Bible című könyvéből Scripting Chapter (PDF, 900kb).

## Szkriptek Haiku alatt

Haiku alatt a rendszer folyamatosan használ szkripteket. Az indítás és a leállítás tipikus szkriptelési folyamat. Ezek a felhasználó által is módosíthatóak.
Ha még nem léteznek a fájlok, akkor nyugodtan létrehozhatjuk őket. Egyébként egyszerűen csak adjuk hozzá a parancsokat, amiket futtatni szeretne.

### UserBootscript

A /boot/home/config/boot/UserBootscript akkor indul el, ha a rendszer befejezte a rendszertöltési folyamatot. Például számtalan programot indíthatunk automatikusan minden rendszertöltéskor:

    # Start LaunchBox
    /boot/system/apps/LaunchBox &

    # Start Workspaces Applet
    /boot/system/apps/Workspaces &

Itt megjegyezném, hogy az "`&`" jellel végződő parancsok a háttérben fognak elindulni, és ott is futnak, amíg nem végeznek.

Egy alternatív megoldás a programok rendszertöltéskori elindítására az, ha a programot berakjuk a /boot/home/config/boot/launch mappába. Ez úgy tehetjük meg, hogy a programon jobb gombbal kattintunk, és a helyi menüből a Hivatkozás létrehozása menüben megkeressük ezt a mappát.

### UserShutdownScript

A /boot/home/config/boot/UserShutdownScript a rendszer leállásakor elsőként indul el. Ha a szkript nem nullát ad vissza eredményként, akkor a rendszer megszakítja a leállítást.

### UserShutdownFinishScript

A /boot/home/config/boot/UserShutdownFinishScript a leállítási folyamat végezetével indul el. Itt megjegyezném, hogy a legtöbb rendszer-folyamat addigra már leáll.