Käyttäjäopas

# Sovellukset

Katsokaamme yksityiskohtaisesti sitä kuinka asennetaan ja poistetaan ohjelmia ennen sukeltamista Haikun mukana tuleviin sovelluksiin. Kätevin tapa löytää, asentaa, päivittää ja poistaa sovelluksia on Haikun pakkauksenhallintajärjestelmän kautta. Koska Haiku on kuitenkin suurelta osin binaarinen ja lähdeyhteensopiva BeOS-esi-isän kanssa, saatat löytää vanhempia arkistoja (.zip ja .pkg), jotka voidaan myös asentaa.

Alla mainitaan aina Home-kansiohierarkian `~/config/`-kansio. Jos tarkoituksesi on jakaa pakkauksia kaikille käyttäjille (sitten kun Haikusta tulee monikäyttäjäkäyttöjärjestelmä), sinun pitäisi käyttää peilitiedostojärjestelmää kansion `/system/` alla. Katso lisätietoja aiheesta Tiedostojärjestelmäkokoonpano.

## Haiku-pakkaukset (.hpkg)

Pakkauksen löytäminen, lataus ja automaattinen asennus sekä asennuksen poisto onnistuu yksinkertaisemmin HaikuDepot:in kautta. Jos se ei ole vaihtoehto — ehkä olet ladannut pakkauksen jostain, koska se ei ole (vielä) julkisessa tietovarastossa — se on yhtä helppo asentaa manuaalisesti: Siirrä vain .hpkg-tiedosto kansioon `~/config/packages/`.

Löydät äskettäin asennetun sovelluksen kansiosta `~/config/apps/` tai komentorivisovelluksen tapauksessa kansiosta `~/config/bin/`. Kaikki muut tiedostot, joista ohjelma on riippuvainen (kirjastot, data, lisäosat, jne.) ilmaantuvat automaattisesti oikeisiin paikkoihin tiedostojärjestelmässä.

Aiheet Työpöytäpalkki tai Käynnistyslaatikko kuvailevat, kuinka pikakuvake lisätään vasta asennettuun sovellukseen.

Asennuksen poistaminen on yhtä helppoa: siirrä pakkaus pois kansiosta `~/config/packages/`.

Muuten, vaikka voit purkaa .hpkg-tiedoston, kuten minkä tahansa muun arkiston, pakkauksenhallinta ei tee sitä pakkauksen asennuksen aikana. Vaikka alla oleva tiedostojärjestelmä vain näyttää levittävän tiedostot asianmukaisiin paikkoihin, mitään tiedostojen fyysistä siirtämistä ei tapahdu. Tästä syystä asentaminen/asennuksen poisto on hyvin nopeaa ja siistiä.

Jos pakkauksessa on riippuvuus joistakin muista kirjastoista tai pakkauksista, ponnahdusikkuna kysyy myös, että ladataanko ja asennetaanko välttämättömät tiedostot.

## Vanhat BeOS-arkistot (.zip ja .pkg)

BeOS-arkistot, jotka sisältävät sovelluskansiossa kaiken tarvittavan, voidaan yksinkertaisesti purkaa (kaksoisnapsautus avaa Laajentajan tai vanhan Pakkausasentajan) avulla missä tahansa kansion `/boot/home/` alla ja sovellus voidaan suorittaa siellä. Sellaisten itsensäsisältävien sovellusten asennuksen purkaminen on helppoa: poista vain sovelluksen kansio.

Seuraava koskee vanhojen BeOS-sovellusten enemmistöä. Jos ilmenee, että sovellus ei toimi suoraan "laatikosta otettuna", koska se haluaa levittää tiedostojaan kiinteästi koodattuihin kansiosijainteihin, joiden olemassaoloa ei taata, voit yrittää korjata pulman manuaalisesti. Kansio `~/config/non-packaged/` sallii sinun luoda uudelleen tarvittavan kansiohierarkia. Kun yhä enemmän oikeita .hpkg-pakkauksia tulee saataville ja vanhat BeOS-sovellukset pakataan uudelleen, tätä tarvitaan yhä vähemmän. Tarkista tästä verkkoartikkelista kuinka `non-packaged`-hierarkiaa käytetään.

## Haikun sovellukset

Haikun mukana tulee pieni, mutta olennainen joukko sovelluksia. Löydät ne kaikki kansiosta /boot/system/apps/. Sovellukset, joita ei normaalisti käynnistetä kaksoisnapsauttamalla data-tiedostoa (esimerkiksi ShowImage kuvatiedostoille) voidaan löytää Työpöytäpalkin valikosta Sovellukset.

| Aktiviteettivalvonta |  | Työkalu järjestelmäresurssien kuten prosessori- ja muistikäytön jäljittämiseksi.
| Alkulataushallinta |  | Työkalu, joka asentaa alkulatausvalikon levyaseman Master Boot Record (MBR) -tietueeseen.
| CD-soitin |  | Audio-CD-levyjen soitin.
| Merkkikuvaus |  | Sovellus, joka näyttää Unicode-merkkikuvauksen.
| Cody-kamera |  | Työkalu, joka säännöllisesti kopioi kuvatiedostoja webbikamerasta palvelimelle.
| Työpöytälaskin |  | Laskin.
| Levyasemakoestin |  | Heksadesimaalieditori tiedostoille ja laitteille.
| Levyasemakäyttö |  | Työkalu, joka visualisoi levymuistin käytön.
| Levyasema-asetukset |  | Levyaseman osiointityökalu.
| Laajentaja |  | Työkalu, joka purkaa tavalliset arkistot.
| HaikuDepot |  | Työkalu (sovellus)pakkausten löytämiseksi, lataamiseksi, päivittämiseksi ja asennuksen purkamiseksi
| Kuvakemaatti |  | Sovellus Haikun vektorikuvakkeiden luomiseksi.
| Asennusohjelma |  | Työkalu Haikun asentamiseksi osiolle.
| Suurennuslasi |  | Suurennettu alue hiiren kohdistimen alla.
| Sähköposti |  | Sähköpostiasiakasohjelma.
| Mediasoitin |  | Soitin kaikille tuetuille audio- ja videotiedostoille.
| MIDI-soitin |  | Soitin MIDI-tiedostoille.
| Pakkausasentaja |  | Asennusohjelma PKG-muotoisille BeOS-pakkauksille.
| Ihmiset |  | Yhteystietojen hallinta.
| Köyhis |  | Yksinkertainen webbipalvelin.
| Näytönkaappaus |  | Työkalu näyttökaappausten ottamiseksi.
| Kuvakatselin |  | Yksinkertainen kuvakatselin.
| Ääninauhuri |  | Työkalu audiotiedostojen äänittämiseksi kanavalta tai mikrofonista. [puuttuu yhä]
| Tyylitetty editori |  | Yksinkertainen tekstieditori.
| Pääteikkuna |  | Pääsy bash-komentotulkkiin.
| Tekstihaku |  | Hakutyökalu tekstitiedostoille.
| TV |  | Katselin analogia-TV:lle. [puuttuu yhä]
| WebPositive |  | Kotoperäinen webbiselain

## Haikun komentorivisovellukset

Paitsi normaalit komentorivityökalut, jotka tulevat bash-komentotulkin kera tai ovat välttämättömiä POSIX-yhteensopivuuden vuoksi, Haikun mukana tulee muutamia mainitsemisen arvoisia Haiku-kohtaisia komentorivisovelluksia. Nämä komennot ovat usein hyödyllisiä skriptaustarkoituksessa, katso myös aihe Bash ja skriptaus.

| Kaikkien komentorivisovellusten luettelo |
| Haiku-kohtaiset komentorivisovellukset |

## Sovelluspaketit

Paitsi yllä luetellut sovellukset, joita Haiku-hanke ylläpitää, vakiossa Haiku-järjestelmässä on muutamia olennaisia sovelluspaketteja. Viat ja ominaisuustoivomukset niille on lähetettävä kyseisten sovellusten ylläpitäjille.

| BePDF |  | PDF-selain.
| Pe |  | Kehittynyt tekstieditori syntaksivärityksellä ja paljolla muulla.
| Vision |  | IRC-asiakassovellus.
| WonderBrush |  | YellowBite-yrityksen grafiikkaohjelma.