Používateľská príručka

Obsah
Okno Nájsť Základné požiadavky - „podľa názvu“ Pokročilé požiadavky - „podľa atribútu“ Ešte pokročilejšie požiadavky - „podľa vzorca“ Výsledkové okno Šablóny požiadaviek

# Požiadavky

Požiadavka je systém hľadania súborov založený na atribútoch a môže byť vykonaná v Trackeri alebo Termináli. Požiadavky sa ukladajú v /boot/home/queries/ a predvolene tam zostávajú sedem dní, potom sú prečistené. Pamätajte, že tieto súbory nie sú statické výsledky hľadania, ale vzorce požiadaviek a ich otvorením spustíte nové hľadanie.
Je to ešte lepšie - na opätovné vykonanie požiadavky na ňu nemusíte ani dvakrát kliknúť. Môžete postupne prechádzať uloženou požiadavkou kliknutím pravým tlačidlom na ňu a navigáciou cez jej submenu.

## Okno Nájsť

Novú požiadavku začnete vyvolaním menu Nájsť... buď z menu Panelu, alebo akéhokoľvek okna Trackera alebo Plochy (ktorá je vlastne celoobrazovkovým oknom Trackera). Skratka je ALT F. Privíta vás toto okno:

1. Výber nedávno použitej alebo uloženej požiadavky či uloženie aktuálnych parametrov hľadania ako Šablónu Požiadavky.

2. Zúženie hľadania zo Všetkých súborov a priečinkov na konkrétne typy súborov.

3. Určenie metódy hľadania:
   - podľa názvu - základný typ hľadania podľa názvu súboru alebo priečinka
   - podľa atribútu - pokročilý typ hľadanie, určujete hľadané výrazy pre jeden alebo viac atribútov
   - podľa vzorca - ešte pokročilejší typ hľadania, môžete vyladiť komplexný výraz požiadavky

4. Výber diskov, na ktorých sa bude hľadať.

5. Zadanie hľadaného výrazu.

6. Skrytie/zobrazenie ďalších možností.

7. Odškrtnite zaškrtávacie políčko Dočasné ak nechcete, aby bola požiadavka odstránená po 7 dňoch.

8. Vyberte, či má vaša požiadavka zahŕňať Kôš.

9. Sem môžete zadať názov požiadavky, ak ju chcete uložiť.

10. Ikonu môžete hocikam pretiahnuť myšou, čím sa požiadavka uloží. Ak tak vykonáte pravým tlačidlom myši, môžete ju uložiť ako šablónu.

## Základné požiadavky - „podľa názvu“

Ak chcete jednoducho nájsť všetky súbory a priečinky na vašich diskoch, ktoré zodpovedajú určitému vzoru, nechajte možnosť hľadaniapodľa názvu, zadajte hľadaný výraz to textového poľa a stlačte ENTER.

## Pokročilé požiadavky - „podľa atribútu“

Môžete vytvoriť ešte pokročilejšie požiadavky hľadaním vrámci atribútov konkrétnych typov súborov. Aby to mohlo fungovať, tieto atribúty musia byť indexované.

Môžete začať nastavením typu súboru z Všetky súbory a priečinky na, povedzme, Text | E-mail a zmeniť metódu hľadania na podľa atribútu.

Týmto pribudne naľavo od textového poľa rozbaľovacieho menu a tlačidlá Pridať a Odstrániť pod tým. Z menu si vyberiete, ktorý atribút má byť predmetom požiadavky. Tlačidlami Pridať a Odstrániť môžete hľadať ďalšie atribúty alebo ich znova odstrániť. Tieto atribúty môžete logicky spojiť operátormi A alebo ALEBO.

Ako príklad spravme požiadavku na e-mail:

Takto vyzerá okno Nájsť, keď hľadáte všetky e-maily, ktoré vám Clara Botters poslala za posledné 2 mesiace a mali v predmete slová „vibrafón“ alebo „skeptickosť“.
Ako vidíte, hľadanie časovo založených atribútov ponúka zopár užitočných fráz: okrem „posledné 2 mesiace“ môžete použiť „dnes“, „včera“, „Pondelok“ alebo „minulý pondelok“ (čo by bol pondelok minulého týždňa), či „posledné 2 minúty/hodiny/dni/týždne“.
Je to dobrý spôsob na zúženie výsledkov hľadania.

## Ešte pokročilejšie požiadavky - „podľa vzorca“

Písanie vzorca ručne môže byť skľučujúce a veľmi nepraktické. Napriek tomu ale má využitie.

Vezmite si hore uvedenú požiadavku podľa atribútu ohľadom e-mailov od Clary. Ak máte všetky atribúty a hľadané výrazy nastavené, skúste prepnúť do režimu podľa vzorca a nechajte sa ohromiť týmto jednoriadkovým reťazcom:

Ešte raz ako text upravený pre lepšiu čitateľnosť:

    (((((MAIL:from=="*[cC][lL][aA][rR][aA] [bB][oO][tT][tT][eE][rR][sS]*")
           &&(MAIL:when>=%2 mesiace%))
           &&(MAIL:subject=="*[vV][iI][bB][rR][aA][fF][óÓ][nN]*"))
           ||(MAIL:subject=="*[sS][kK][eE][pP][tT][iI][cC][kK][oO][sS][ťŤ]*"))
           &&(BEOS:TYPE=="text/x-email"))

Aké je využitie?

- Reťazec môžete kopírovať a vložiť do e-mailu, fóra alebo IRC pre iných na použitie alebo ladenie.

- Môžete použiť túto metódu na skonštruovanie požiadavky v režime podľa atribútu a potom prepnúť do režimu podľa vzorca, čím môžete pohodlne vygenerovať reťazec na hľadanie s použitím Terminálu alebo skriptu.

- Môžete doladiť vašu požiadavku vložením zátvorky kde to je potrebné, nastavením odlišovania veľkosti písma alebo negáciou logických kombinácií napr. zmenou „`==`“ na „`!=`“ pre A ANI. Potrebujete iba základné chápanie regulárnych výrazov a možno nejaké základy skriptovania.

## Výsledkové okno

Keď začnete hľadanie, okno Nájsť bude nahradené výsledkovým oknom. Tu je príklad požiadavky pre slovo „server“:

Až na šedé pozadie funguje výsledkové okno rovnako ako všetky ostatné okná Trackera. Niektoré veci stoja za zmienku:

- Môžete otvoriť umiestnenie súboru dvojitým kliknutím na jej atribút cesty.

- Pomocou Súbor | Upraviť požiadavku alebo ALT G sa môžete vrátiť do okna Nájsť a upraviť vašu požiadavku.

- Požiadavka je živá, teda ak sa súbor vyhovujúci kritériám hľadania objaví alebo odstráni z vašeho systému, táto zmena sa odrazí vo výsledkoch v reálnom čase.

Môžete priradiť rozumné rozložené atribútov konkrétnemu typu súboru. Otvorte súbor obsahujúci súbory takého typu, pre aký chcete vytvoriť šablónu, a usporiadajte atribúty tak, ako ich chcete vidieť vo výsledkoch požiadavky. Toto rozloženie skopírujte v Atribúty | Kopírovať rozloženie.

Otvorte /boot/home/config/settings/Tracker/DefaultQueryTemplates, vytvorte nový priečinok s názvom skupina/typ_súboru, lomka nahraďte podčiarkovníkom, napr. „audio_x-mp3“. Otvorte tento priečinok a vložte predtým skopírované rozloženie v Atribúty | Vložiť usporiadanie.

## Šablóny požiadaviek

Ak dvakrát kliknete na uloženú požiadavku, uskutoční sa hľadanie a okamžite sa zobrazí výsledkové okno. Možno ale nechcete hľadať presne s týmito parametrami, ale použiť ich ako východisko pre mierne upravený vzorec.
Použitím položky menu Uložiť požiadavku ako šablónu (pozri (1) v snímke navrchu) alebo pretiahnutí ikony pravým tlačidlom myši (10) hocikam môžete vytvoriť šablónu. Dvojité kliknutie na ňu neotvorí výsledkové okno, ale panel Nájsť, čo vám dá možnosť rýchlo zmeniť hľadaný reťazec alebo pridať/odstrániť atribúty.

Kdekoľvek tieto šablóny uložíte, budú uvedené v zozname nedávno použitých požiadaviek v paneli Nájsť.