Käyttäjäopas

Hakemisto
Liitetään taltioita Navigoidaan Ulkoasu Seuraaja-asetukset Työskentely tiedostoilla Tapahtumatila

# Seuraaja

Seuraaja on graafinen käyttöliittymä kaikille tiedostoillesi. Se sallii sinun luoda uusia tiedostoja ja kansioita sekä löytää, käynnistää ja nimetä uudelleen samoin kuin kopioida tai poistaa olemassa olevia tiedostoja ja kansioita.

Koska kyseessä on vain muiden kaltainen sovellus (Työpöytä kuvakkeineen on vain taustalla oleva kokonäyttöikkuna), Seuraaja näkyy ikkunoineen Työpöytäpalkissa ja se voidaan sulkea ja käynnistää uudelleen. Helpoin tapa poistua tai käynnistää uudelleen kaatunut tai jäätynyt Seuraaja (tai kuriton Työpöytäpalkki) on Ryhmävalvonta-sovelluksen kutsuminen.

## Liitetään taltioita

Jotta käyttäjä pääsee käsiksi kiintolevyyn, CD-levyyn, USB-tikkuun jne., käyttäjän on ensin liitettävä taltio, toisin sanoen kerrottava järjestelmälle, että se on olemassa. Tämä tehdään avaamalla Työpöydälla tai jo liitetyn taltion (kuten alkulatauslevy) päällä hiiren kakkospainikkeella Liitä-alivalikon. Löydät saman alivalikon Työpöytäpalkin Liitä-valikosta.

Löydät myös valikon Asetukset niin että sinun ei tarvitse liittää kaikkia manuaalisesti jokaisen alkulatauksen jälkeen.
Yllä oleva asetus liittää automaattisesti jokaisen tallennuslaitteen, jonka liität tai lisäät ja liittää alkulatauksen yhteydessä myös kaikki levyt, jotka oli liitetty aiemmin.

Ennen kuin poistat esimerkiksi kiintolevyn tai USB-tikun, varmistu, että olet poistanut taltion onnistuneesti. Tämä takaa, että kaikki tiedonsiirrot ovat päättyneet onnistuneesti. Muussa tapauksessa tietoja voi kadota tai levy rikkoutuu!

## Navigoidaan

Kun oletuksena kaksoisnapsautat kansiota, Seuraaja avaa uuden ikkunan, mutta jättää ylemmän tason ikkunan avoimeksi. Tämä voi nopeasti johtaa työpöydän täyttymiseen ikkunoilla.
Voit estää tämä pitämällä alhaalla OPT-painiketta, mikä sulkee automaattisesti ylemmän tason ikkunan.
Tämä pätee myös näppäinnavigoinnissa. Katso lisätietoja aiheesta Pikanäppäimet ja näppäinyhdistelmät.

Kansioiden läpi kulkeminen on yksi Seuraajien päätarkoitus aivan kuin tiedostohallinnoilla muilla alustoilla. Haikun Seuraajassa on joitakin ainutlaatuisia ominaisuuksia, jotka opastavat sen tehokkaaseen tekemiseen.

### Siirrytään alas alivalikoihin

Sen sijaan, että kaksoisnapsautellaan kansio kansiolta alaspäin kansioiden hierarkiapuussa, on olemassa parempi tapa siirtyä alaspäin:

Hiiren kakkospainikkeen napsauttaminen kansion päällä tuo näkyviin tavallisen asiayhteysvalikon, jonka ylimmäisenä on nykyisen kansion alivalikko, jonka antaa sinulle mahdollisuuden navigoida tason alaspäin. Siirrä hiiren kohdistinta vain alaspäin hierarkiassa, kunnes löydät tiedoston tai kansion, jota olet etsimässä ja avaa se napsauttamalla. Yllä näytetään kansion /boot/home/config/ sisältö.
Jos teet ylläkerrotun ollessasi raahaamassa tiedostoa, se siirretään sinne, minne sen mahdollisesti pudotat.

Samanlaista menetelmää voidaan käyttää mistä tahansa Seuraaja-ikkunasta:

Napsauta vasemmalla alhaalla olevaa aluetta, jossa on lueteltu kohteiden lukumäärä, ja saat näkyviin alivalikon, jossa näkyy kaikki nykyisen tason alapuolella olevat tasot. Sieltä voi kairautua alaspäin kansioiden lävitse kuten tavallisesti.

Huomaa, että Työpöytä on aina ylin taso, koska se on paikka, jossa Seuraaja näyttää liitetyt taltiot. Jos haluat vielä yhden levyaseman, sinun on ensin navigoitava ylimmäksi (Työpöydälle) ja hypätä siellä toiselle levylle.

Saat saman alivalikkonavigoinnin kun raahaat tiedostoa kansion päällä. Hiiren osoittimen pitäminen hetken kohteen päällä saa alivalikon ponnahtamaan näkyviin ja voit siirtyä alaspäin kohteeseesi. Jos aloita raahaamisen hiiren kakkospainikkeella, voit valita kopioinnin, siirtämisen tai tiedoston linkittämisen, joka toteutuu, kun päästät irti hiirellä.

### Hypätään tiedostoihin nimeä kirjoitettaessa

Eräs konsepti on ehkä tuttu muiden käyttöjärjestelmiem tiedostohallinnasta: tiedostonimen muutaman ensimmäisen kirjaimen kirjoittaminen aiheuttaa hyppäämisen ensimmäiseen tiedostoon, jonka nimen alusta löytyvät nuo kirjaimet. Haiku vei idean askeleen pitemmälle. Jos kirjaimia ei löydy tiedoston nimen alusta, niin se hyppää ensimmäiseen tiedostoon, jossa kirjaimet ovat missä paikassa tahansa. Ja jos kirjaimia ei löydy tiedostonimestä, niin seuraavaksi etsitään tiedostojen attribuutit.

Yllä olevassa esimerkissä on useita tiedostoja, jotka alkavat "Haiku logo", renderoinnin yksinkertainen eteenpäin kirjoittaminen on aika tehotonta. Haikussa kirjaimet "web" kirjoittamalla hypätään juuri sen ensimmäiseen ilmentymään tiedostossa "Haiku logo - website". Kirjoittamasi kirjaimet ilmaantuvat vasempaan alakulmaan, jossa normaalisti löytyy tiedosto- ja hakemistokohteiden lukumäärä. Sekunti kirjainten kirjoittamisen jälkeen, näyttö hyppää takaisin normaalitilaan ja olet valmis kirjoittamaan uuden haun.

### Nimenkirjoitussuodatus

Sen sijaan, että hypätään tiedostoon nimen kirjoittamisen yhteydessä, olemassa on myös valitsin, jolla voidaan suodattaa pois kaikki tiedostot, jotka eivät täsmää kirjoittamiisi merkkeihin. Tämä parantaa selvyyttä dramaatttisesti, erityisesti kansioissa, joissa on paljon tiedostoa. Käyttämällä näppäimiä VAIHTO VÄLILYÖNTI erottimena, voit kirjoittaa jopa useita merkkijonoja.
Päinvastoin kuin haun eteneminen kirjoittamisen aikana, suodatus jää toteutumatta kunnes painat näppäintä ESC tai suljet ikkunan (tai poistut kansiosta, jota olet käyttänyt yhden ikkunan navigoinnissa).
Tämä nimenkirjoitussuodatus asetetaan Seuraaja-asetuksissa.

## Ulkoasu

Seuraaja-ikkunat tarjoavat kolme erilaista näkymätilaa Ikkuna-valikosta:

- Kuvakenäkymä (ALT 1) - Suuret kuvakkeet, voit vaihtaa kokoa alivalikosta tai kasvattaa tai pienentää niiden kokoa näppäimillä ALT +/-.

- Minikuvakenäkymä (ALT 2) - Pienet kuvakkeet.

- Luettelonäkymä (ALT 3) - Tiedostojesi yksityiskohtainen luettelo, jossa voit näyttää tai piilottaa käytettävissä olevat attribuutit. (Katso aihe Attribuutit.)

Ikkuna-valikko tarjoaa lukuisia muita funktioita:

- Muuta koko sopimaan (ALT Y) - Muuttaa ikkunan kokoa sen ihannekokoon.

- Järjestä: - Käytettävissä vain Kuvake- tai minikuvakenäkymässä, alivalikko sallii lajittelujärjestyksen asettamisen seuraaviin ominaisuuksiin:

  - Nimi, Oikea nimi, Koko, Muokattu, Luotu, Tyyppi, Sijainti, Käyttöoikeudet

  - Käänteinen järjestys - Kääntää lajittelujärjestyksen päinvastaiseksi

  - Siivous (ALT K) - Tasaa kaikki kuvakkeet näkymättömän rasteriin. Pidä alhaalla näppäintä VAIHTO ja valikoksi tulee Siivoa kaikki, mikä lisäksi lajittelee kaikki kuvakkeet yllä valitun kriteerin mukaisesti.

- Valitse... (VAIHTO ALT A) - Valitse tiedostot säännöllisten lausekkeiden mukaisesti.

- Sulje (ALT W) - Sulkee ikkunan. Pidä alhaalla VAIHTO-näppäin ja valikoksi tulee Sulje kaikki, joka sulkee jokaisen Seuraaja-ikkunan.

- Sulje kaikki työtilassa (ALT Q) - Sulkee jokaisen Seuraaja-ikkunan nykyisessä työtilasssa. Hyödyllinen pikanäppäin, jos unohdat pitää alhaalla Alt Gr-näppäintä kun napsauttelet kansion läpi ja kaikki yhä auki olevat Seuraaja-ikkunat sotkevat työtilaasi.

Joskus haluat vain järjestää muutaman kuvakkeen tekemättä täydellistä Siivousta (ALT K). Valitse siinä tapauksessa nämä kuvakkeet ja aloita raahaamaan niitä niiden uuteen sijaintipaikkaan. Ennen kuin pudotat ne sinne, pidä näppäin ALT painettuna. Tämä tasaa kuvakkeet näkymättömään rasteriin.

Loput funktioista ovat aika itsestäänselviä, siirrytään Seuraaja-asetuksiin.

### Seuraaja-asetukset

Ikkuna | Asetukset... avaa paneelin, joka tarjoaa lukuisia asetuksia jotka, missä ei ole ilmeistä, pitäisi tulla selväksi yhdellä yrityksellä. Koska kaikki asetukset toteutetaan välittömästti, näet muutokset heti.
Joten lyhyesti ei niin ilmeiset asetukset:

- Työpöytä - Päättää, että ilmaantuvatko liitetyt levyt suoraan Työpöydälle vai ikkunaan sen jälkeen kun napsautetaan yhtä Työpöydällä olevaa Levy-kuvaketta.

- Ikkunat - Voit asettaa Yhden ikkunan navigoinnin, toisin sanoen kansion kaksoisnapsauttaminen ei avaa sitä omaan ikkunaan, vaan jo avoimen ikkunan sisälle, korvaten ylemmän tason kansionäkymän. Tämä ei ole sama kuin napsauttaminen samalla kuin pidetään Alt Gr-näppäintä, kuten yllä kuvattiin, koska menetät ikkunakohtaisen tallennetun sijainnin ja koon.

  Ennen yhden ikkunan navigointitilaan vaihtamista, koska se voi tuntua sinusta tutumpaa, suosittelemme ensin kokeilemaan valikkoperustaista selaamista, koska se voi itse asiassa olla paljon nopeampaa, kun siihen vain tottuu. Toisaalta yhden ikkunan navigointi tarjoaa Navigaattorin, jossa voit kirjoittaa tai kopioida ja liittää polkunimen sekä käyttää paluu-, eteenpäin- ja ylöspäin -painikkeita.

  Activoimalla Kirjoittamisen aikainen suodatus Seuraaja-ikkuna sisältö suodatetaan samalla kun kirjoitat näyttäen vain tiedostonimet tai kaikki parhaillaan näytetyt attribuutit, jotka täsmäävät merkkijonoosi. Katso yllä.

- Roskakori - Aseta käyttäytyminen tiedostoja poistettaessa.

- Taltiokuvakkeet - Aseta vapaan tilan valinnaisen indikaattorin väri, joka näytetään levykuvakkeen vieressä.

Tämä paneeli on muuten käytettävissä myös Seuraajassa Työpöytäpalkin Asetukset-valikosta.

## Työskentely tiedostoilla

Kun kutsutaan valitun tiedoston kautta, useimmat Tiedosto-valikon komennoista tarjotaan myös asiayhteysvalikosta hiiren kakkospainikkeen napsautuksella tuohon tiedostoon.

Kuten tavallista, komennot ovat aika selviä.

- Etsi... - Etsi tiedosto tai kansio. Katso lisätietoja aiheesta Kysely.

- Uusi - Luo uuden kansion tai minkä tahansa muun tiedostoon perustuvan mallinteen.

  Valitsemalla Muokkaa mallinnetta... avataan kansio /boot/home/config/settings/Tracker/Tracker New Templates. Luomalla tiedoston tuohon kansioon tarjotaan tiedostotyyppiä tiedostonimellä ja muilla attribuuteilla valikossa Uusi. Tässä siinä on tiedosto "Text" tiedostotyypillä `text/plain`. Katso lisätietoja aiheesta Tiedostotyypit.

- Avaa ohjelmalla... - Alivalikko tarjoaa kaikki sovellukset, jotka voivat käsitellä tätä tiedostotyyppiä.

  Ensisijainen sovellus, joka avautuu hiiren kaksoisnapsautuksella, on merkitty aktiiviksi. Tämä alivalikko luettelee ensin ne sovellukset, jotka pystyvät käsittelemään tarkalleen tiedostotyyppiä, tässä tapauksessa tekstitiedostoa, tyyppi `text/plain`. Seuraavaksi tulee kaikki sovellukset, jotka voivat käsitellä yleensä ylempää tyyppiä, here `text/*`. Viimeisenä luettelossa on ne sovellukset, jotka voivat käsitellä mitä tiedostoa tahansa. Jos et napsauta sovellusta alivalikossa, vaan sen sijaan valikkoriviä Avaa sovelluksella..., avautuu paneeli:

  Tässä löydät taas alivalikossa luetellut sovellukset. Valitsemalla yhden ja napsauttamalla painiketta Avaa ja tee ensisijaiseksi, vaihdat ensisijaisen sovelluksen jokaiselle tuon tiedostotyypin tiedostolle, tässä `text/plain`.

- Hae tiedot

  Paneeli esittää tietoja valitusta tiedostosta ja sen jälkeen kun olet laajentanut paneelin osaa, myös käyttöoikeuksista ja omistajasta. Polun napsauttaminen avaa sen Seuraaja-ikkunassa.

- Muokkaa nimeä, Kaksoiskappale ja Siirrä roskakoriin - sallivat sinun nimetä uudelleen tiedoston tai tehdä siitä kaksoiskappaleen tai laittaa valitut tiedostot roskakoriin.

- Siirrä kohteeseen, Kopioi kohteeseen ja Luo linkki - sallivat sinun siirtää, kopioida tai linkittää valittuja tiedostoja käyttäen alivalikon navigointimenetelmää. Pitämällä kutsuttaessa näppäintä VAIHTO alhaalla valikko tarjoaa valitsimen suhteellisen linkin luomiseen.

- Leikka, Kopioi ja Liitä - sallii sinun leikata, kopioida ja liittää tiedostoja leikepöytää käyttäen. Pitämällä näppäintä VAIHTO alhaalla kutsuttaessa valikkoa voit Kopioi/Leikkaa lisää tiedostoja, ehkä jostain toisesta kansiosta, jotka voit liittää jonnekin muualle myöhemmin. Pitämällä näppäintä VAIHTO alhaalla voit liittää kopioidut tiedostot leikepöydälle linkkeinä.

- Tunnista - nuuskii ja asettaa tiedostojen tyypin, jos niillä ei ole tyyppiä aiemmin, esimerkiksi jos siirrät tiedoston sovelluksella wget, joka ei aseta itse tiedostotyyppiä. Pitämällä näppäintä VAIHTO alhaalla valikko kutsuttaessa riviksi vaihtuu Pakota tunnistus, joka tunnistaa tiedostotyypin ja korjaa sen, jos se oli aiemmin väärä.

- Lisäosat - tarjoaa sinulle kaikki yleiset Seuraaja-lisäosat ja ne, jotka osaavat käsitellä valittuja tiedostoja. Katso lisätietoja aiheesta Seuraaja-lisäosat.

## Tapahtumatila

Kun kopioit, siirrät ja poistat tiedostoja, Seuraaja näyttää edistymisen tilaikkunassa. Jos aloitat useamman kuin yhden tapahtuman, jokainen työ saa oman tilanäytön.

Oikealla on kaksi painiketta tapahtuman tauottamiseksi tai pysäyttämiseksi kokonaan. Joskus voi olla hyödyllistä tilapäisesti pysäyttää laaja tapahtuma. Sinun on ehkä esimerkiksi käynnistettävä laajempi sovellus. Suuren tietomäärän kopioiminen tukkii kiintolevysi siirtokaistanleveyden ja siten viivyttää työkulkuasi.