Manual d'usuari

## Aparença

Barra d'eines: |  | Preferències
Ubicació: |  | /boot/system/preferences/Appearance
Preferències: |  | ~/config/settings/system/app_server/appearance ~/config/settings/system/app_server/decorator_settings ~/config/settings/system/app_server/fonts

Les preferències de l'Aparença us permeten canviar els aspectes visuals del Haiku.

## Tipus de lletra

Haiku fa servir tres tipus de lletra diferents per a diferents casos. Podeu triar els tipus de lletra normal, negreta i d'amplada fixa i les mides que el sistema farà servir. A més, també podeu triar la lletra que es farà servir al menús.

### Instal·lació de nous tipus de lletra

Per tal d'instal·lar els nous tipus de lletra, que no venen com un paquet .hpkg corrent, els heu de copiar a una subcarpeta segons el tipus de lletra (`psfonts` or `ttfonts`) dintre de les respectives carpetes `non-packaged` (veieu l'apartat Sistema d'arxius).

/boot/system/non-packaged/data/fonts/ttfonts/ |  | pels tipus de lletra disponibles per a tots els usuaris.
/boot/home/config/non-packaged/data/fonts/ttfonts/ |  | pels tipus de lletra només disponibles per vos.

## Colors

A la pestanya Colors, podeu canviar el colors de les diferent parts de la interfície d'usuari. Podeu canviar el color arrossegant i enganxant des d'altres programes, el que permet arrossegar colors des de, per exemple Pinzell Màgic, Icon-O-Matic o del tauler Fons.

## Decoració de les finestres

La decoració determina l'aspecte de les finestres i tots els elements de la interfície. Ara per ara Haiku vé amb només una decoració. Si trobeu i instal·leu altres decoracions, podeu triar-ne altres des del menú desplegable.

## Suavitzat

La pestanya Suavitzat ofereix alguns ajustaments sobre la visualització a la pantalla.

### Consigna de glifs

Podeu alinear totes les lletres de forma que totes les línies verticals i horitzontals estiguin justament sobre dos píxels, activant l'opció Consigna de glifs. El resultat és un contrast perfecte, especialment quan es tracta de negre sobre blanc. El text apareix més nítid. L'opció Només tipus de lletres monoespaiades és especialment útil amb els dispositius de baixa resolució, com ara els netbooks. Activant hinting els tipus de lletra petits poden tenir força mal aspecte, però aquesta opció permet utilitzar el hinting per als editors i el terminal amb millors resultats.

Podeu veure la diferència en utilitzar la consigna en aquestes captures ampliades:

Consigna: desactivat |  | Consigna: activat

Cal indicar que totes les finestres de la Lupa d'aquesta pàgina, estàn, por suposat, renderitzades amb les opcions respectives. Per tan, obteniu el resultat real de les opcions comparant, per exemple, el títol de la pestanya groga en negreta o el text "33 x 15 @ 8 pixels/pixel".

### Tipus de suavitzat

Una altre tècnica per millorar el renderitzat és el Suavitzat, que es aplicable a tots els gràfics vectorials i també al text. Fa més clares les línies canviant el color d'alguns píxels. Hi ha dos mètodes per fer-ho:

Escala de grisos canvia la intensitat dels píxels de les vores.
Subpíxel LCD ho fa encara millor, especialment amb monitors LCD (d'alta resolució). Canvia el color en lloc de la intensitat, el que fa moure la vora una fracció de píxel, ja que les pantalles LCD mostren cada píxel amb un component vermell, verd i blau.

Veieu els dos mètodes en captures també ampliades:

Escala de grisos, amb Consigna: desactivada |  | Subpíxel LCD, amb Consigna: activada

El suavitat basat en subpíxels afegeix una lleugera brillantor al color dels objectes. Pot no agradar a tothom. A Haiku podeu barrejar els dos mètodes de suavitzat i trobar l'ajustament correcte amb mitjançant una barra lliscant.

El suavitzat basat en subpixels combinat amb la consigna de glifs no està disponible per omissió ja que està subjecte a una patent de programari. Segons a on viviu, podrieu obtenir una versió no bloquejada. Ho sentim. Parleu amb el vostre representan.

Si s'activa la consigna i també el suavitzat de subpíxels LCD canviant el codi font i es torna a compilar, el que s'obté comparat amb la consigna d'escala de grisos és el següent:

EScala de grisos, amb Consigna: activada |  | Subpíxel LCD, amb Consigna: activada

A la part inferior del tauler hi ha dos botons:

Opcions per Omissió |  | Reinicia tot als valors per omissió.
Desfés |  | restaura les opcions que eren actives en iniciar les preferències de l'Aparença.