Používateľská príručka
Preklad tejto stránky zatiaľ nie je dokončený. Dovtedy sa nedokončené časti zobrazia v anglickom origináli.

Obsah
Prípravy Vytváranie vlastného typu súboru Ikona Rozpoznávanie súborov Popis Preferované aplikácie Ďalšie atribúty Indexovanie Vypĺňanie údajov Prehľadávanie databázi

# Workshop: Typy súborov, atribúty, index a požiadavky

Toto je workshop na ukázanie využitia Atribútov, Požiadaviek, Indexu a vlastných Typov súborov. Ako príklad si vytvoríme databázu na udržanie prehľadu vo vaších DVD.

## Prípravy

Let's first decide what filetype and attributes would serve our needs. Originally, I planned to use a bookmark file with a link to the movie's IMdB page, but since Haiku didn't have a "bookmarkable" browser like BeOS' NetPositive at that time, I came up with this: The file itself will be a JPEG image for the movie cover.
With WebPositive, Haiku now has a browser using bookmark files again, so you could as well use a bookmark file instead of an image as basic filetype for our database files.
In any case, to these files we add a couple of attributes. Here we have to decide if we want to query it later (then we have to add it to the index) and if so, what type of attribute it should be. Numbers (int, float) can be evaluated differently than text (</=/> vs. is/contains/starts with).

Tu sú atribúty, ktoré by som chcel vidieť pri mojich DVD:

- Názov filmu
- Žáner
- URL napr. na IMdB
- Režisér/obsadenie
- Zápletka
- Moje hodnotenie od 1 do 10
- Súradnice na mojej poličke napr. A2, B3, takže nájdem DVD aj v skutočnosti :)
- Ak si disk niekto požičal, tak kto...

## Vytváranie vlastného typu súboru

Zapnite nastavenia Typov súborov, a kliknite na tlačidlo Pridať... pod hierarchickým zoznamom naľavo. Otvorí sa malé okno a vyberiete si v akej skupine MIME bude váš nový typ súboru. Taktiež môžte vytvoriť úplne novú skupinu. Dajme ho do „application“ a nastavme "Interný názov" na DVDdb.

Teraz sa otvorí panel pre nový typ súboru DVDdb:

### Ikona

Dvojitým kliknutím na ikonu otvoríte Icon-O-Matic na navrhnutie ikony pre váš typ súboru. Taktiež môžte pretiahnuť ikonu z iného typu, môžno ako začiatok pre upravenú verziu.

### Rozpoznávanie súborov

Môžte pridať prípony ako .txt .jpg .mp3 na rozpoznanie súborov podľa ich prípony. Je to užitočné, keď pracujete so súbormi zo systému, ktorý nepoužíva typy MIME. To pre náš príklad nepotrebujeme.

### Popis

- Názov typu - Zobrazuje sa napr. v okne Trackera v menu Atribúty a „Druh“ atribút súboru.
- Popis - Trochu podrobnejší popis.

### Preferované aplikácie

Toto pop-up menu zobrazuje list všetkých aplikácií, ktoré môžu otvoriť tento konkrétny typ súboru. Odtiaľ môžete vybrať, ktorý program by sa mal spustiť, pri otvorení takéhoto súboru dvojitým kliknutím.

Vybrať... |  | otvára okno, kde si môžete vybrať aplikáciu ktorá otvorí súbory tohoto typu. Tu nastavíme Prehliadač Obrázkov pre zobrazenie obalu DVD.
Rovnaký ako... |  | otvára okno, kde môžete vybrať akýkoľvek súbor ktorý už má vybranú tú preferovanú aplikáciu, ktorú potrebujete.

### Ďalšie atribúty

Sem zadáme všetky vlastné atribúty, ktoré sme si vybrali v našej príprave. Kliknutie na tlačidlo Pridať... otvorí panel:

- Názov atribútu - Objavuje sa napr. ako nadpis stĺpca v okne Trackera.

- Vnútorný názov - používa sa na indexovanie a vyhľadávanie atribútu.

- Typ - Definuje hodnotu, ktorú môže dostať atribút a tiež ako môže na ňu klásť požiadavky.
  - String pre obyčajný text
  - Boolean pre binárny údaj: 0 alebo 1
  - Integer pre celé čísla s rôznym rozsahom:
    - 8 bit: ± 255
    - 16 bit: ± 65 535
    - 32 bit: ± 4 294 967 295
    - 64 bit: ± 18 446 744 073 709 551 615
  - Float pre desatinné čísla, s malou presnosťou
  - Double pre desatinné čísla, dvojitá presnosť
  - Time pre čas a dátum

- Viditeľné - toto zaškrtávacie políčko hovorí či je vôbec atribút viditeľný v okne Trackera. Keďže Tracker bude prostredie pre našu DVD databázu, zaškrtneme to a definujeme jeho zobrazenie s:
  - Zobraziť ako - Ponecháme „Default“. V budúcnosti bude dostupných viac možností, napr. panel alebo hviezdičky na hodnotenie atď.
  - Upravovateľné - Hovorí či atribút bude upraviteľný v Trackery.
  - Šírka - Predvolená šírka stĺpca atribútu v okne Trackeru.
  - Zarovnanie - Atribút môže byť zarovnaný vľavo, v strede alebo vpravo.

Teraz vložme všetky informácie pre naše atribúty:

Vnútorný názov | Typ atribútu | indexované? | Popis
--- | --- | --- | ---
DVDdb:title | text | áno | Názov filmu
DVDdb:genre | text | áno | Žáner
DVDdb:url | text | nie | URL
DVDdb:cast | text | áno | Režisér/obsadenie
DVDdb:plot | text | nie | Zápletka
DVDdb:rating | int-32 | áno | Hodnotenie 1 až 10
DVDdb:coord | text | nie | Polička
DVDdb:lent | text | áno | Požičané komu

## Indexovanie

Predtým ako začneme zadávať data do našej databáze DVD, mali by sme pridať určité atribúty do Indexu. Iba indexované atribúty možno použiť rýchle Požiadavky Haiku.
Tak, čo budeme v budúcnosti hľadať? Pravdepodobne sa nebudeme pýtať „čo je na súradnici B4 v mojej poličke?“ alebo „obsahuje IMdB URL alebo zápletka filmu slovo 'pope-shenooda'?“.

To necháva tieto atribúty:

Vnútorný názov | Typ atribútu
--- | ---
DVDdb:title | text
DVDdb:genre | text
DVDdb:cast | text
DVDdb:rating | int-32

Aby sme ich zindexovali, otvoríme Terminál a jednoducho pridáme jeden atribút po druhom:

    mkindex -t string DVDdb:title
    mkindex -t string DVDdb:genre
    mkindex -t string DVDdb:cast
    mkindex -t int DVDdb:rating

Možnosť -t definuje typ atribútu, ktorý je reťazec (string) pre všetky okrem hodnotenia, ktoré je celé číslo (integer).

## Vypĺňanie údajov

Teraz, keď je je všetko nastavené, môžme začať vypĺňať nejaké údaje. Keďže náš základný súbor je obrázok obalu, pôjdeme na online zdroje ako IMdB, vyhľadáme náš prvý film a uložíme obal alebo plagát do nového priečinka, kde chceme mať naše súbory DVDdb.

Po otvorení priečinku vidíme typické okno s jedným JPEG obrázkom.Pravým kliknutím zmeníme typ súboru na `application/DVDdb` s Doplnkom Typy súborov. Viac informácii k tomu nájdete v dokumente Typy súborov.

Teraz aktivujeme všetky atribúty našej DVDfb z Atribúty menu okna Trackera a popresúvame stĺpce ako chceme.

Kliknutím na zatiaľ prázdny atribút (alebo stlačením ALT E) vstúpime do režimu úprav a vyplníme všetky údaje. Klávesmi TAB a SHIFT TAB sa môžete pohybovať medzi atribútmi.

V našom príklade zvyčajne začneme so stiahnutím JPG obalu a zmenením jeho typu na applications/DVDdb. Je tu aj iný elegantný spôsob ako vytvoriť súbor, s ktorým budeme pracovať. Jednoducho skopírujte prázdny súbor nášho typu do /boot/home/config/settings/Tracker/Tracker New Templates a premenujete ho na DVDdb.

Kliknutím pravým tlačidlom v okne nájdete novú možnosť v Nový... okrem základného „Nový priečinok“.

## Prehľadávanie databáze

Po niekoľkých hodinách ťažkej práce máme peknú malú databázu, ktorú môžte prehľadávať aby ste našli všetky vaše filmy Christiny Ricciovej, ktorých hodnotenie je 7 a viac :)

Môžete priradiť rozumné rozloženie atribútu pre výsledky požiadavky na konkrétny typ súboru.
Otvorte priečinok obsahujúci vaše DVDdb súbory a upravte atribúty tak, ako chcete mať zobrazované výsledky vyhľadávania. Skopírujte toto rozloženie s Atribúty | Kopírovať rozloženie.

Otvorte /boot/home/config/settings/Tracker/DefaultQueryTemplates, vytvorte nový priečinok a premenujte ho na group/filetype, nahraďte medzery podtržítkami; v našom prípade "applications_DVDdb".

Otvorte nový priečinok a vložte rozloženie s Atribúty | Vložiť rozloženie. Voilà: