Käyttäjäopas

## Tausta-asetukset

Työpöytäpalkki: |  | Asetukset
Sijainti: |  | /boot/system/preferences/Backgrounds
Asetukset: |  | ~/config/settings/system/app_server/workspaces ~/config/settings/Backgrounds settings - tallentaa paneeli-ikkunan sijainnin

Voit asettaa värin tai kuvan taustaksi jokaiselle kansiolle ja Työpöydän jokaiselle työtilalle.

Ylin valikko määrää, että koskeeko muutoksesi vain nykyistä työtilaa, kaikkia työtiloja, tiettyä kansiota tai oletuksena jokaista uutta kansiota.

Sen alla voit liittää kuvan tai valita Ei mitään jos haluat yksinkertaisesti värillisen taustan. Kuvat voidaan myös raahata ja pudottaa vasemmalla olevaan esikatseluun.

Jos käytät kuvaa, sinun on päätettävä sijoittelu:

Manuaalinen |  | sallii sinun määritellä koordinaatit. Voit raahata kuvaa ympäriinsä vasemmalla olevalla esikatselualueella tai kirjoittaa X ja Y -koordinaatit käsin.
Keskitä |  | keskittää kuvan näytön keskelle.
Skaalaa sopimaan |  | laajentaa kuvaa ottamatta huomioon sen kuvasuhdetta kunnes se täyttää näytön.
Limitä |  | täyttää näytön toistamalla kuvaa.

Kuvakenimiön ääriviivan aktivoiminen laittaa ohuen ääriviivan kuvakkeen nimiöiden ympärille.

Se onko kuvakenimiön todellinen teksti musta vai valkoinen, riippuu väripoimijan asetuksista. Tumma väri asettaa tekstin valkoiseksi, vaalea väri mustaksi. Joten jos liität hyvin vaalean kuvan taustaksi, sinun olisi asetettava myös väripoimija vaaleaan väriin, jotta kuvakenimiö on luettava mustana. (Tai käytä yllä mainittua ääriviivavalitsinta.)
Valittu väri heijastuu myös Työtilat-sovelmaan, joka ohittaa kuvat taustana.

Palauta |  | tuo takaisin asetukset, jotka olivat aktiivisia, kun käynnistit Tausta-asetukset.
Käytä |  | asettaa muutoksesi.