# Képernyővédő

Használati útmutató

## Képernyővédő (ScreenSaver)

Asztalsáv: |  | Beállítások
Útvonal: |  | /boot/system/preferences/Screensaver
Beállítások: |  | ~/config/settings/ScreenSaver_settings

A beállítások 2 részre oszthatóak:

## Aktiválás

A felső jelölőnégyzettel ki- illetve bekapcsolhatjuk a képernyővédőt.
Az alatta taláható csúszkával pedig megadható az aktiválás késleltetése.

A következő 2 csúszka az aktiválás után hasznos:
- az első megadja, hogy mikor kapcsoljon ki a monitor
- a második pedig megadja, hogy mennyi idő után kérjen jelszót a feloldáshoz.

Az alsó két képernyőn bármelyik sarokba kattintva megadható, hogy bekapcsoljon, illetve ideiglenesen letiltásra kerüljön a képernyővédő, ha az egér az adott sarokban van. A képernyők közepén kattinva kikapcsolható ez a funkció.

## Képernyővédők

A második fülön találhatóak az elérhető képernyővédők és az esetleges beállítások. Ezek azonnal ki is próbálhatóak a Teszt gombbal.
Egy új képernyővédőt, mely nem egy hagyományos .hpkg csomag része, egyszerűen csak másoljuk be a megfelelő `non-packaged` mappába (bővebben a Fájlrendszer felépítése fejezetben):

/boot/system/non-packaged/add-ons/Screen Savers/ |  | képernyővédők minden felhasználó számára.
/boot/home/config/non-packaged/add-ons/Screen Savers/ |  | képernyővédők saját használatra.