# Megjelenés

Használati útmutató

## Megjelenés (Appearance)

Asztalsáv: |  | Beállítások
Útvonal: |  | /boot/system/preferences/Appearance
Beállítások: |  | ~/config/settings/system/app_server/appearance ~/config/settings/system/app_server/fonts

A Haiku megjelenési beállításait szabhatjuk személyre ezen a felületen.

## Betűtípusok

A Haiku 3 szabványos betűtípust támogat. Beállítható az alap, a félkövér és a rögzített szélességű betűtípusok és a méreteik, amit a rendszer használ. Ezeken kívül pedig a menüben használt betűtípus is megadható.

### Új betűtípusok telepítése

Azok a betűtípusok, melyek nem egy .hpkg részeként érkeznek, azok a betűtípusnak megfelelő almappába (a `non-packed` mappán belül) másolással telepíthetőek (`psfonts` vagy `ttfonts`). További információk a Fájlrendszer szerkezete fejezetben. TrueType betűk esetében:

/boot/system/non-packaged/data/fonts/ttfonts/ |  | minden felhasználó számára elérhető betűtípusok számára.
/boot/home/config/non-packaged/data/fonts/ttfonts/ |  | csak a saját betűtípusok.

## Színek

A Színek fülön a felület különféle részeinek a színei módosíthatóak. A színek megadhatóak úgy is, ha egy palettából (például a WonderBrush-ból vagy az Icon-O-Matic-ból) dobjuk ide a megfelelő színt.

## Megjelenés

A dekorációk az ablak és a vezérlőelemek megjelenésének megadásra szolgálnak. Jelenleg a Haiku csak egy dekorációval rendelkezik. Több dekoráció esetében a listából tudjuk kiválasztani a szükségeset.
A dupla nyíl pedig azt jelenti, hogy a görgetősáv mind a két végén dupla nyíl található. A dupla nyíl mink a két irányú görgető-nyilat tartalmazza.

## Élsimítás

Az Élsimítás fülön a megjelenítési módot szabályozhatjuk.

### Betűképek körvonala

A Betűképek körvonala bekapcsolásakor a karakterek igazítása két képpont közt történik függőlegesen és vízszintesen a karakter vonalainak éléhez képes. Ez tökéletes kontrasztot eredményez épp úgy, mint a fekete a fehéren. A szöveg így élesebben jelenik meg. A rögzített szélességű betűknek van egy külön beállítása, ami különösen az alacsony felbontású eszközök esetében lehet segítség. A kisebb méretű betűk a betűképek körvonalának bekapcsolásakor elég rosszul néznek ki, de ezt a beállítást kihasználhatjuk a szöveg szerkesztőknél vagy a Terminálnál.

Lássuk most a különbséget a körvonalak használatára a nagyított képen:

Körvonal: ki |  | Körvonal: be

Azt azért meg kell jegyezni, hogy a Nagyító ablakok ezen az oldalon két különféle beállításokkal lettek létrehozva. Leginkább akkor látjuk a különbséget, amikor a fenti két képen megnézzük akár a sárga fülön a címet, akár az alatta lévő szöveget.

### Élsimítás típusa

Egy másik technika a megjelenítés javítására az Élsimítás, amit mind a vektoros grafikák mind pedig a szöveg esetében használhatunk. Ez elmossa a vonalakat úgy, hogy néhány képpont színét módosítja. Ezt kétféleképpen teheti meg:

A Szürkeárnyalat az élek intenzitását módosítja.
Az LCD-szubpixel ettől jobb munkát végez, különösen (nagy felbontású) LCD monitorok esetében. Az intenzitás helyett a képpont színét módosítja az élek mentén mozogva, mert az LCD monitorok minden képpontot a piros, zöld és kék színekből állítanak össze.

Szintén két példa a különböző megjelenésre:

Szürkeányalat, körvonal: ki |  | LCD-szubpixel, körvonal: ki

A szubpixeles élsimítás színes fényt ad az objektumoknak, amit nem mindenki tolerál. Ezért a Haiku mind a két élsimítási módot tudja egyszerre használni, mindenki megtalálhatja a megfelelő kombinációt a csuszka mozgatásával.

A szubpixel alapú élsimítás és a betűképek körvonalának kombinációja szabadalom alatt áll, ezért alap esetben nem engedélyezett. Attól függően, hogy a Föld mely részén élsz, olyan verzióval is rendelkezhetsz, aminél ez engedélyezve van. Ezért elnézést kérünk. Beszélj a helyi képviselőddel.

Ha a körvonalakat az LCD szubpixelel együtt használod a forráskód módosításával és újrafordításával, akkor ezt kapod eredményül a szürkeárnyalatossal összehasonlítva:

Szürkeárnyalat, körvonal: be |  | LCD-szubpixel, körvonal: be

A panel alján két gombot találhatunk:

Eredeti |  | Az eredeti beállítások megadása.
Visszaállít |  | A panel megnyitásakori állapot vsszaállítása.