# Raktár

Használati útmutató

## Raktár (HaikuDepot)

Asztalsáv: |  | Programok
Útvonal: |  | /boot/system/apps/HaikuDepot
Beállítások: |  | ~/config/settings/HaikuDepot/

A programok, csomagok kezelésére a Raktár használata az elsődleges megoldás. Segítségével válogathatunk a rendelkezésre álló csomagok közül, telepíthetjük, frissíthetjük illetve eltávolíthatjuk azokat.

### A szűrő

Az ablak felső részében találunk több lehetőséget is a csomagok szűrésére:

- A Megjelenítés menüből különféle kategóriák közül választhatunk, mint például "Audió" vagy "Játékok". Továbbá megjeleníthetjük csak a telepített csomagokat illetve azokat, amikhez fissítés érhető el.

- A Raktár menüből megadva csak az adott raktárban lévő csomagok jelennek meg,

- A Keresési feltétel mezőben kulcsszavak beírásával.

### A lista

Mint minden Nyomkövető ablakban, az oszlopfejlécen jobb egérgombbal kattintva itt is megadhatjuk, hogy melyik oszlop jelenjen meg. A bal gombbal kattintva pedig rendezhetjük a lista tartalmát, és persze az oszlopok sorrendje is módosítható azok mozgatásával.

A csomag állapota több féle is lehet:

- Elérhető: A csomag a raktárban jelen van és készen áll a letöltésre és a telepítésre. Ha bármely más csomag az előfeltétele a kiválasztott csomagnak, akkor a program informál minket azok letöltéséről/telepítéséről is.

- Aktív: A csomag már telepítve van és használatra készen áll.

- Frissítés érhető el: A már telepített csomag egy újabb verziója érhető el.

A lista és az információs panel közötti pontozott vonalat függőlegesen mozgatva a lista méretét módosíthatjuk.

### Információs panel

Az ablak alsó részében a kiválasztott csomagról kaphatunk információt.
A csomag neve mellett kapott helyet a fejlesztő személy/csoport, az értékelés és a verzió. Mindezek mellett pedig egy gomb, ami – a csomag állapotától függően – lehet Telepítés, Eltávolítás vagy Frissítés.

Az alábbi három lehetőséget kapjuk:

- A Névjegy részletes információkkal szolgál a csomagról, például képernyőképpel és ha elérhető, akkor a csomagért felelős csoport/személy elérhetőségével.

- Az Értékelés panelen az felhasználók esetleges visszajelzéseit láthatjuk. A felhasználók megjegyzéseit is lehet értékelni a jobb oldalon található gombokkal.

- A Változásnapló segítségével nyomon követhetjük a csomag eddigi változásait.

### Eszközök és Beállítások

Az Eszközök menüben találjuk a Raktárak frissítése menüt. Ezzel lekérhetjük az összes elérhető csomagot a raktárakból.

A Beállítások menüben találjuk a Fejlesztői csomagok megjelenítése és a Forráskód csomagok megjelenítése opciót. Általában az átlag felhasználónak nincs szüksége ezekre a csomagokra. Ugyanakkor fontosak lehetnek azoknak, akik ezekre a csomagokra alapozva fejlesztik a programjaikat.