# Parancssori programok

Használati útmutató

## Haiku-specifikus parancssori programok

Útvonal: |  | /boot/system/bin ~/config/bin ~/config/non-packaged/bin/

Az összes, Haiku-val érkező parancssori program a /boot/system/bin/ mappában található. Telepítés után a programok a ~/config/bin/ mappába kerülnek. A saját programjaidat pedig ajánlott a ~/config/non-packed/bin/ mappába másolni. Ezek az útvonalak mind szerepelnek a PATH (keresési útvonal) változóban, és e miatt a benne lévő programokat a rendszer automatikusan megtalálja.
Az alábbi lista nem teljes, nem talátalmazza az összes programot, csak a leghasznosabbakat mutatja be. Nézz szét nyugodtan, hogy mi található a bin/ mappákban. Ezeket a programokat a `--help` paraméterrel indítva kaphatunk egy kis segítséget, hogy milyen opciók érhetőek el a programhoz, illetve hogy hogyan kell azt használni.

### Jellemzőkhöz: listattr, catattr, addattr, rmattr, copyattr

Ezek a parancsok a jellemzők megjelenítésére, kiolvasására, hozzáadására vagy törlésére használhatóak. Ezek a meta adatok csak BFS fájlrendszerrel rendelkező lemezeken érhetőek el. A fájlok másolása más fájlrendszerre ezen adatok elvesztésével jár!
További információk a Jellemzők a Terminálban című fejezetben.

### Indexeléshez: lsindex, mkindex, reindex, rmindex

Ezen parancsok használatával kilistázhatóak, létrehozhatóak és törölhetőek az indexeket.
További információk az Indexek fejezetben.

### Hasznos parancsok szkriptekhez

Itt található néhány parancssori program, amik kifejezetten szkriptekhez készültek (további információk a Bash és szkriptek fejezetben).

alert

Az alert felkínálja a lehetőséget egy figyelmeztető ablak megjelenítésére egyéni szöveggel, ikonnal és 3 gombbal. Eredmény képpen visszaadja a lenyomott gomb címét és a visszatérési kódot (0-val kezdődően). Példa:

    alert --idea "RemekProgram(tm) telepítés kész! Szeretne készíteni egy hivatkozást hozzá?" \
    "Az Asztalra" "Az Asztalsávba" "Nem kérek"

filepanel

A filepanel lehetőséget nyújt arra, hogy kiválasztjuk egy fájl vagy mappa helyét megnyitás vagy mentés céljából. Az ablak bezárása után megkapjuk a kiválasztott fájl vagy mappa útvonalát. Több paraméter is elérhető, például az induló mappa, az ablak címe, mentés esetén a fájl neve, és az engedélyezett fájltípusok. Példa:

    filepanel -s -t "Mentse el a naplót" -d ~/config/settings -n Napló.log

waitfor |  | A waitfor egy hasznos kis program, aminek segítségével várhatunk egy program elindításáig, vagy bezárásig.
query |  | A query a kereső panel parancssori megfelelője. A leggyorsabb módja a kereső feltételeknek a generálására az, ha a kereső panelben a képlet alapján készítjük el a keresési szabályt, majd azt dupla idézőjel (`"`) közé rakva bemásoljuk a query parancs után paraméternek a Terminálba vagy a szkriptbe.

### További parancsok

checkfs |  | A checkfs egy fontos program, ami a fájlrendszer hibáit ellenőrzi. Egyszerűen csak adjuk meg a lemez nevét, és az összes fájlt le fogja ellenőrizni.

desklink

A desklink lehetőséget ad arra, hogy bármilyen fájlt, mappát, lekérdezést vagy programot az Asztalsávra, a Polcra helyezzünk. Továbbá lehetőségünk van helyi menüvel is ellátni azt. Az alábbi példa a screenshot programot használja néhány opcióval (a "`\`" az első sor végén a sortörést jelzi a Terminálban):

    desklink "cmd=Aktív ablak (2mp):/bin/screenshot --window --border --delay 2" \
    "cmd=Replikáns törlése:desklink --remove=screenshot" /bin/screenshot

diskimage |  | A diskimage lehetővé teszi, hogy egy fájlt lemezként regisztráljunk. Például, a Haiku "anyboot" képfájlt regisztrálva azt csatolhatjuk a Nyomkövetőben, és szerkeszthetünk, másolhatunk illetve törölhetünk róla fájlokat mielőtt a Telepítőt használnánk.
open |  | Az open egy hasznos kis program. Használatával bármilyen fájl megnyitható a hozzárendelt programmal, vagy megadhatjuk neki egy program azonosítóját, így anélkül is indíthatunk programot, hogy tudnánk az útvonalát. Ugyan úgy működik internet címekkel is és "virtuális" mappákkal: `.` a jelenlegi mappa és `..` a szülő mappa, melyek a Nyomkövetőben nyílnak meg.