Használati útmutató

Index
Használható eszköz működére bírása Csatlakozás vezeték nélküli hálózathoz Kapcsolódás a parancssorból Tippek

# Műhely: vezeték nélküli hálózat

Manapság az internet mindennapi szükségletünkké vált. A hálózati eszközök sokfélesége miatt az azokhoz tartozó vezérlők frissen tartsása szinte lehetetlen ilyen kis project esetében, mint a Haiku, ami a FreeBSD kompatibilis hálózati struktúrát használja a vezérlőkhöz.
Bár ez a módszer biztosítja az eszközök jelentős részének a használatát, azonban sajnos nem az összes jelenleg is elérhetőt. Egy interneten megtalálható listában ellenőrizhetjük, hogy melyek a jelenleg használható eszközök, illetve vessünk egy pillantást a FreeBSD 9.2's release hardware notes oldalára is.

Jelenleg csak a PCI, PCI-X, PCI-Express, Mini PCI, és a Mini PCI-Express eszközök működhetnek.
A PCMCIA, a CardBus, az ExpressCard, az USB és az ISA esetében további fejlesztésekre van szükség.

## Használható eszköz működére bírása

Még ha az első akadályt le is küzdöttük (használható eszközünk van), akkor is adódhatnak problémák a vezeték nélküli eszközökkel kapcsolatban, ugyanis azokhoz szükség van bináris, eszköz-vezértlő fájlokra (firmware) is. A Haiku nem tartalmazhat néhány ilyen fájlt, ugyanis jogi akadája van. Ugyanakkor, a Haiku tartalmaz egy szkriptet, amivel letölthetjük a szükséges fájlokat. Tehát, ha vezeték nélküli hálózatot akarsz használni, akkor elsőként ajánlott ezt a szkriptet használni, hogy meglegyen minden szükséges fájl.

Ehhez a következő parancsot kell kiadni a Terminálban:

    install-wifi-firmwares.sh

Itt el kell olvasni a használati feltételeket, és elfogadásuk után telepíthetjük a fájlokat.

Ha nem rendelkezel internet kapcsolattal, hogy letöltsd a fájlokat, akkor van egy másik megoldás is. További információk a Tippeknél alább.

## Csatlakozás vezeték nélküli hálózathoz

Alap esetben a Haiku az első nyílt hálózathoz automatikusan csatlakozni fog. A Hálózat állapot kisalkalmazásból választhatunk másik hálózatot is.

Jobb gombbal kattitnva az ikonon az Asztalsávon válasszuk ki a használni kívánt nyilvános hálózatot (amelyik "SSID"-je látható) a menüből.

Ekkor kapunk egy ablakot, ahol a biztonság típusát (WPA/WPA2, WEP, Open (nyílt, nem védett)) és a jelszót megadva a Rendben gombra kattintás után elkezdődik a bejelentkezés a hálózatra.
Ez az eszköz és a hálózat tulajdonságaitól fuggően hosszabb időt is igénybe vehet. A folyamat aktuális állapotáról az információs ablak tájékoztat minket (FIGYELEM: jelenleg ha a Nyelvi beállításoknál a mappa és fájlnevek lefordítása be van jelölve, akkor ez nem jelenik meg!):

Mikor azt látjuk, hogy "Kész." és az Asztalsávon a Hálózat állapota ikonja zöld pöttyre változik, akkor a kapcsolódás sikeres volt. Ha "Nincs kapcsolat." üzenetet kapunk, és egy sárga háromszög jelenik meg az Asztalsávon, akkor lehetséges, hogy rossz jelszót adtunk meg.

## Kapcsolódás a parancssorból

Ha a parancssort részesíted előnyben, vagy szkriptet akarsz írni, esetleg a ~/config/settings/boot/UserBootscript-et akarod használni, hogy automatikusan kapcsolódj a hálózathoz, akkor az `ifconfig` parancsot kell használni.

A Terminálban adjuk ki az alábbi parancsot:

    ifconfig /dev/net/iprowifi3945/0 scan
    name                             address              signal  auth
    haiku-top                        01:d0:19:a6:88:42        30  WPA
    ArcorInternet123                 00:20:12:a4:29:e1        15  WPA

Persze, a saját hálózati kártyánk útvonalát kell megadni.
A parancs eredményeként megkapjuk a nyilvános hálózatok neveit (SSID), az egyedi azonosítójukat (MAC), a jelerősséget, illetve a biztonság típusát.

A csatlakozáshoz meg kell adni a hálózati kártyát, mint első paramétert, majd az SSID-t és a jelszót a "join" (csatlakozás) opció után:

    ifconfig /dev/net/iprowifi3945/0 join {SSID} {jelszó}

Előtte persze meg kell győződni arról, hogy a hálózati kártya már megfelelően működik miután elindítottuk a rendszert, ugyanis ellenkező esetben a rendszer az `ifconfig` parancsot figyelment kívül hagyja. Az eszköztől és a hálózattól függően ez hosszabb ideig is eltarthat, ezért ajánlott figyelni az információs ablakban megjelenő üzeneteket...

## Tippek

- Ha nem rendelkezünk a Haiku alatt működő internetkapcsolattal, és nem tudjuk letölteni a vezeték nélküli hálózathoz szükséges "firmware"-eket, akkor itt van néhány hasznos információ. Ezek a fájlok más operációs rendszer alatt is letölthetőek, majd a Haiku-t elindítva azokat a megfelelő helyre kell másolni, majd elindítani a install-wifi-firmwares.sh szkriptet.

  - Ezt a két fájlt a /boot/system/data/firmware/broadcom43xx/b43-fwcutter/ mappába kell másolni:
    - http://www.haiku-files.org/files/wifi-firmwares/b43/fwcutter/b43-fwcutter-012.tar.bz2
    - http://cgit.haiku-os.org/haiku/plain/src/system/libroot/posix/glibc/string/byteswap.h

  - Ezt a fájlt a /boot/system/data/firmware/broadcom43xx/b43-fwcutter/bits mappába kell másolni:
    - http://cgit.haiku-os.org/haiku/plain/src/system/libroot/posix/glibc/include/arch/x86/bits/byteswap.h

  - Ezt a fájl a /boot/system/data/firmware/broadcom43xx/ mappába kell másolni:
    - http://www.haiku-files.org/files/wifi-firmwares/b43/wl_apsta-3.130.20.0.o

  - Ezt a fájlt a /boot/system/data/firmware/marvell88w8335/ mappába kell másolni:
    - http://www.haiku-files.org/files/wifi-firmwares/marvell/malo-firmware-1.4.tgz

  Miután a fennti fájlok a helyükön vannak, a Terminálban indítsuk el a szkriptet:

      install-wifi-firmwares.sh

  A feltételek elolvasása és elfogadása után az összes "firmware"-t telepíteni kell.