Käyttäjäopas

Hakemisto
Trac-tilin saaminen Vikailmoituksen luominen Sovellusviat Palvelinviat Käyttöjärjestelmäydinviat Kernel Debugging Land - KDL Järjestelmäloki Vikajäljitystulostus näytölle Laitteisto-/Ajuriviat Mitä seuraavaksi?

# Vikojen ilmoittaminen

Koska kehittäjämme eivät pysty testaamaan jokaista laitteistoyhdistelmää, eikä jokaista erilaista käyttöjärjestelmän vuorovaikutusta, luotamme käyttäjien antavan meille palautetta siitä, kuinka asiat toimivat heidän laitteissaan. Koska Haiku on aika nuori, on hyvin todennäköistä, että käyttäjä kohtaa vikoja. Kiitämme siitä ajasta, jota käytät niistä ilmoittamiseen. Yhdessä voimme parantaa Haikua pala palalta.

Vianjäljityksen pitämiseksi tehokkaana on olennaista noudattaa Vianjäljitysetikettiä.

## Trac-tiilin saaminen

Jos luot vikalipun, sinulla on oltava tili Haikun vikajäljittäjässä.
Luotaessa uutta tiliä muista tarjota sähköpostiosoitteesi, koska se on välttämätön lipun muokkausoikeusien saamiseksi. Tarkista varmuuden vuoksi roskapostikansiosi pian jälkeenpäin, koska kaikki tärkeät vahvistussähköpostiviestit usein päättyvät sinne.

## Vikailmoituksen luominen

Varmista ennen vian ilmoittamista, että vastaavaa vikailmoitusta ei ole jo olemassa. Voit käyttää myös etsi-toimintoa tähän.
Varmista sen jälkeen kun olet esitellyt ainutlaatuisen vian, että tietosi ovat niin tarkkoja kuin mahdollista:

- Yritä toistaa havaitsemasi vika nykyisessä Haikun korjausversiossa. Esirakennetut tiedostovedokset testaustarkoituksiin löytyvät täältä.

- Sisällytä mukaan perustietoa siitä, kuinka testaat Haikua (todellisessa tietokoneessa, VMWare-ympäristössä, QEMU-emulaattorissa, jne.).

- Mainitse, mitä SVN-korjausversiota käytät. Löydät tämän tiedon Työpöytäpalkin valikosta Haikusta.... Mainitse myös, että minkälaisella rakennusjärjestelmällä (gcc2, gcc4, gcc2hybrid, gcc4hybrid) testaamasi järjestelmä on rakennettu. Ladattavat tiedostovedokset on nimetty niiden mukaan. Itse rakennetuissa tiedostovedoksissa tiedät itse, kuinka se on rakennettu.

- Kuvaile kokemasi pulma. Yritä olla niin tarkka kuin voit: kuvaile todellinen käyttäytyminen, ja se käyttäytyminen, jota odotit.

- Kuvaile, mitä vaiheita pitää suorittaa vian paljastumiseksi. Tämä auttaa kehittäjiä toistamaan vian.

- Liitä mukaan niin paljon tietoja, kuin sinulla on. Jos kyseessä on graafisen käyttöliittymän vika, tai vika yhdessä sovelluksessa, yritä tehdä näytönkaappaus painamalla PRINT SCREEN-näppäintä.

## Sovellusviat

Kun sovellus kaatuu, sinun pitäisi kutsua vikajäljitintä hälytysikkunasta, joka ponnahtaa näkyviin. Tämä avaa Pääteikkunan gdb-ohjelmalla (GNU-vikajäljitin), joka käynnistyy. Kirjoittamalla bt, luot "paluujäljen". jonka sinun pitäisi kopioida kokonaisuudessaan (mukaan lukien se osa, joka tuli näkyviin, ennen kuin kirjoitit bt-komennon) ja liittää se vikalippuun.

## Palvelinviat

Kun elintärkeät palvelimet, kuten app-, registrar- tai input-palvelin kaatuvat, et näe tavallista kaatumishälytystä. Sen sijaan koko näyttö muuttuu valkoiseksi tja gdb-istunto käynnistyy ja sen tuloste ilmaantuu näytölle. Todennäköisesti pystyt yhä liikuttamaan hiiren kohdistinta, mikä ylikirjoittaa valkoisen ja gdb-tulosteen näytöllä. Yhä vielä toimivat sovellukset (kuten Prosessivalvonta tai Työpöytäpalkin kello) saattavat myös kirjoittaa vikajäljitin tulosteen päälle näytölle.
Paitsi että kaikki on rumempaa ja epämukavampaa, sama koskee myös sovellusvikoja. Tärkeintä on hankkia paluujälki (bt-komento). Sinun on ehkä otettava valokuva näytöstä digitaalikameralla, koska et voi kopioida tekstiä mihinkään.

## Käyttöjärjestelmäydinviat

Käyttöjärjestelmäydinviat ovat tavallisesti vaikutuksiltaan vakavimmat ja samanaikaisesti niiden vikajäljittäminen on vaikeinta. Käyttöjärjestelmäytimeen tai ajuriin osoittavat selvimmin seuraavat oireet:

- Järjestelmä siirtyy Käyttöjärjestelmän vianjäljitysmaahan (KDL) omasta tahdostaan. Näytön ylempi osa muuttuu valkoiseksi ja sille tulostetaan useita rivejä tekstiä. Toinen rivi sanoo "Welcome to Kernel Debugging Land...". Sen yläpuolella oleva rivi kertoo välittömän syyn siirtymisestä KDL:ään.

- Järjestelmä alkulatautuu itsestään.

- Järjestelmä jäätyy täysin. Et voi siirtää hiiren osoitinta ja mikään sovellus ei enää toimi. Tärkeä testi siinä tilanteessa on, että pystytkö siirtymään KDL:ään pikanäppäimellä ALT SysReq D (SysReq mikä on PRINT useimmissa näppäimistöissä). Odota vähintään minuutti nähdeksesi, että tapahtuuko jotain.

- Järjestelmä ei alkulataa oikein. Se voi alkulatautua itsestään tai pysähtyä jossain vaiheessa (esimerkiksi jonkun alkaulatausnäytön kuvakkeen kohdalla). Yritä jälkimmäisessä tapauksessa myös ALT SysReq D.

- Koko järjestelmä tai joku laitteiston osa ei toimi kunnolla. Esimerkiksi se voisi olla hyvin hidas, tapahtuu virheitä, tai jokin ei toimi ollenkaan. Jos jokin laite ei toimi ollenkaan, ensimmäinen ilmeinen tarkistus on, että tukeeko Haiku sitä ylimalkaan tällä hetkellä (esim.: kysy sähköpostituslistalta tai foorumilta).

Huomaa että vaikka ainoastaan viimeinen kohta tuntuu viittaavan laittoistovikaan, kaikki muutkin oireet voivat johtua myös viasta laitteistoajurissa. Jos sinulla on epäilyjä, että mikä laitteiston osa tai vastaava ajuri aiheuttaa pulmia, tarkista, että eroaako tilanne, jos poistat tai otat pois käytöstä laitteen tai ajurin. Esimerkiksi jos epäilet Wifi-verkkoa, saatat huomata, että BIOS-asetuksissa voidaan ottaa se pois käytöstä. Tai jos ei, niin voisit merkata vastuullisen Wifi-ajurin mustalle listalle Haiku-asennuksestasi (katso Käynnistyslataaja).

### Käyttöjärjestelmäytimen viajäljitysalue - KDL

Jos järjestelmä ei ole siirtynyt KDL-tilaan itsestään, voit tehdä sen tarkoituksellisesti pikanäppäimillä ALT SysReq D.
Huomaa, että KDL-tilassa näppäimistösi ei ehkä toimi. PS/2-näppäimistöt toimivat aina, UCHI-ohjaimen kautta yhdistetyt USB-näppäimistöt toimivat vain jos jos KDL-tilaan on siirrytty näppäimistön avulla vähintään kerran. USB OHCI ei tällä hetkellä tueta.

KDL itse on erään tyyppinen komentotulkki. Käyttäjä voi suorittaa komentoja, jotka tulostavat tietoja järjestelmästä. Seuraavat komennot saattavat olla kiinnostavia:

bt (eli sc) |  | Tulostaa paluujäljen. Jos järjestelmä siirtyy KDL-tilaan omasta tahdostaan, kirjoita aina tämä komento.
ints |  | Näyttää käsitellyt ja käsittelemättömät laitteistokeskeytykset.
co (eli jatka) |  | Jättää järjestelmävianjäljittimen ja jatkaa normaalia järjestelmän toimintaa, jos se on mahdollista.
reboot |  | Alkulataa järjestelmän välittömästi. Menetät kaiken tallentamattomat tiedot ja vieläpä nuo, jotka on tallennettu, mutta joita ei ole vielä kirjoitettu levylle.

Katso lisätietoja artikkelista Tervetuloa vikajäljitysalueelle.

KDL-tuloste kirjoitetaan sarjaporttiin (jos sinulla on sellainen, vastaavaan kaapeliin ja toiseen tietokoneeseen, voit kaapata tulosteen siellä pääteikkunan kautta) ja syslog-järjestelmälokiin. Jos et voi poistua KDL:stä, sitä ei kuitenkaan voida kirjoittaa järjestelmälokiin. Alkulatausvianjäljitysvalitsin mahdollistaa sen tallentamisen kaikesta huolimatta (katso alla).

Voit tuottaa QR-koodeja KDL-tulosteesta, joka voidaan muuntaa tekstiksi käyttäen älypuhelimia ja vastaavia laitteita. Katso blogikirjoitusta QR-koodaa KDL-tulosteesi siitä kuinka saat ulos tietoja KDL:sta käyttäen tätä ominaisuutta.

### Järjestelmäloki

Tämä on ensijainen menetelmä tietojen keräämiseksi ei-käynnistettävästä järjestelmästä.
Syslog-järjestelmäloki (syslog on lyhenne englanninkielisestä lokinimestä system log) sisältää arvokkaita tietoja siitä, mitä järjestelmässäsi tapahtui, mukaanlukien KDL-istunnot. On tavallisesti hyvä ajatus liittää se käyttöjärjestelmäydinaiheiseen Trac-lippuun. Järjestelmäloki kirjoitetaan tiedostoon /boot/system/var/log/syslog. Koska kirjoittaminen tiedostoon vaatii toimivan järjestelmän, kaikkein viimeisin tulostustapahtuma ei ehkä ehdi järjestelmälokiin ennen käyttöjärjestelmäytimen pulman ilmaantumista (erityisesti spontaaneissa järjestelmän uudelleenkäynnistymisissä ja KDL-istunnoissa, joita ei voi jatkaa).

Valitsin Ota käyttöön vianjäljitysjärjestelmäloki käynnistyslataajan Vianjäljitys-valikossa tekee syslog-järjestelmälokista jossain määrin pysyvän muistissa. Jos valitsin Tallenna järjestelmäloki edellisestä istunnosta käynnistymisen aikana on aktivoitu käynnistyslataajavalitsimissa (kuten se on oletuksena), löydät viimeisimmän istunnon järjestelmälokin tiedostosta /boot/system/var/log/previous_syslog.
Jos et kykene hakemaan previous_syslog-tiedostoa, voit siirtyä käynnistyslataajaan pitämällä alhaalla näppäintä VAIHTO käynnistyksen aikana.
Käynnistyslataajan Vianjäljitys-valikossa sinun pitäisi nyt löytää rivit Näytä järjestelmäloki edellisestä istunnosta ja Tallenna järjestelmäloki edellisestä istunnosta. Edellinen näyttää järjestelmälokin näytöllä, jälkimmäinen sallii sinun tallentaa sen tiedostona levylle. Huomaa, että tällä hetkellä vain FAT32-taltioita tuetaan tiedoston tallentamisessa. Jos haluat käyttää USB-tikkua, mutta olet liittänyt sen järjestelmään niin myöhään, että sitä ei ole vielä tunnistettu, voit nollata koneen ja siirtyä uudelleen käynnistysvalikkoon. Mutta taas: Älä vahingossa käynnistä mitään käyttöjärjestelmää tai tiedot katoavat.

### Vikajäljitystulostus näytölle

Vianjäljitystulostus näytölle on hyödyllinen vain hyvin erikoisten kohteiden vianjäljityksessä ja siinä tiedetään olevan (ajoitus) pulmia.
Se on ajankohtainen vain kun Haikun alkulataus epäonnistuu ja valikkovalinta Vikajäljitä järjestelmäloki ei jostain syystä toimi. Pidä ennen Haikun alkulatauslogon ilmaantumistta alhaalla VAIHTO-näppäintä päästäksesi alkulatausvalikkoon. Valitse Valitse turvatila-valitsimet. Lähellä alareunaa luetelleaan [ ] Ota käyttöön vikajäljitystulostus näytölle. (Huomaa: Toiset valitsime voivat olla käytössä yrityksenä alkuladata Haiku. Jos Haiku alkulatautuu vain kun yksi tai useampi valitsin on käytössä, varmista, että mainitset ne).
Valitse lopuksi Paluu päävalikkoon ja sitten Jatka alkulatausta.
Yksi tai useampia tekstisivuja näytetään näytölle, vain muutama harva viimeinen rivi on liitettävä vikailmoituslippuun. Tässä on lisätietoja Alkulataajasta.

## Laitteisto/ajuriviat

Kun ollaan tekemisissä laitteisto- tai ajurivikojen kanssa, sinun pitäisi liittää seuraavia tietoja tekstitiedostona:

- listdev |  | Yksityiskohtainen luettelo laitteistostasi, mukaanlukien valmistaja- ja pci-tunnisteet, samanlainen kuin Linuxin lshw ja lspci.
- listusb -v |  | Otaksutaan sen olevan USB:hen liittyvä pulma, sama kuin lsusb.
- open /var/log/syslog |  | Haikun ensisijainen järjestelmäloki, sukua alkulatauksen aikaiselle vianjäljitykselle. Komennolla open voit poimia olennaisen osan järjestelmälokista testieditorissa.
- listimage | grep drivers/ |  | Luettelee kaikki käytetyt ajurit.
- ints |  | Käytettävissä vain Käyttöjärjestelmäytimen vianjäljitysalueella (katso yllä). Näyttää keskeytysten käytön. Eri laitteiden kesken jaettuja keskeytyksiä ei pitäisi olla montaa.
- Vianjäljitystulostus näytölle (alkulatausvalitsin turvatilassa).

Neljä ensimmäistä komentoa kirjoitetaan Pääteikkunassa. Lisää > output.txt komennon jälkeen ja se putkitetaan tekstitiedostoon, jonka nimi on "output.txt", jonka voit liittää vikailmoitukseesi tai sähköpostiviestiisi.

## Mitä seuraavaksi?

Vikailmoituksen tekemisen jälkeen kehittäjä tutkii vikaa ja yrittää luokitella sen. Muista, että olemme kaikki vapaaehtoisia ja sellaisena joskus vikailmoitus voi olla vastaamattomana jonkin aikaa. Lisätietojen lisääminen silloin kun sellaista ilmenee, auttaa tavallisesti vian poimimista käsiteltäväksi nopeammin, mutta älä yritä 'töniä' vikaa lisäämällä ei-kuvaavia kommentteja.

Muista, että vika ei ole jotain, johon käytät pikkuisen aikaa ja sitten kaikki on tehty. Jos ilmoitat viasta, olet osa Haikun kehitysprosessia. Kehittäjät saattavat esittää kysymyksiä yrittäessään korjata vikaa. Pysyttele tavoitettavissa vastataksesi kysymyksiin. Katso osanottamisesi -tehdyksi' kun vika on merkitty 'fixed'.