# Mapa de Caràcters

Manual d'usuari

## CharacterMap

Barra d'eines: |  | Aplicacions
Ubicació: |  | /boot/system/apps/CharacterMap
Preferències: |  | ~/config/settings/CharacterMap settings

CharacterMap mostra el codi UTF-8 de cada caràcter d'un tipus de lletra.

A l'esquerra teniu els blocs estàndard, juntament amb una útil funció de filtre. Opcionalment, podeu triar també Mostra els blocs privats al menú Visualitza. A la dreta es mostren els símbols reals d'aquests blocs, utilitzant el tipus de lletra indicat al menú Tipus de lletra. A sota d'això podeu canviar la mida del tipus de lletra. I sota d'això, els valors del símbol sobre el que teniu el punter del ratolí, que es mostra en notació hexadecimal, decimal i UTF-8.

Des del mapa de caràcters podeu arrossegar un símbol i deixar-lo anar directament sobre un editor de text, o bé fer clic amb el botó dret sobre un símbol per Copiar-lo (ALT C) o bé Copiar-lo com a cadena de bytes escapada (SHIFT ALT C). Obtenint així, per exemple, ja sigui `€` o bé `\xe2\x82\xac`.