Használati útmutató

# Billentyűzet-kombinációk

Alap esetben a Haiku billentyűzet-kombinációk nem a CTRL-al, hanem az ALT billentyűvel hívhatóak meg. Ennek "történelmi" okai vannak, ugyanis a Haiku-t a BeOS-t, azt pedig a MacOS ihlette. Használat közben is megvannak az előnyei, ugyanis például az ALT C és az ALT V kombinációk is épp úgy használhatóak a bash shell-ben is a Terminálban. Ott ugye a CTRL C megszakítja az épp futó programot, így azt nem használhatnánk a másolásra.

A Billentyűzetkiosztás beállításainál felülbírálhatjuk ezt a beállítást, ha inkább a CTRL billentyűt szeretnénk használni. Ez az útmutató minden esetben az alapértelmezett beállítás alapján értendő, vagyis, hogy az említett kombinációk az ALT-al használatosak.

Ha azon elmélkedsz, hogy vajon melyik az az OPT vagy MENU billentyű, akkor nézd meg azt a Billentyűzetkiosztás beállításainál. Ekkor könnyedén megtudhatod, hogy melyik leütött billentyű melyik is a billentyűzeten.

## Elsődleges kombinációk

A következő táblázatban megtalálhatóak az általánosan használt kombinációk, melyek minden esetben elérhetőek, akár van hozzá menü, akár nincs:

ALT Fx |  | Váltás a Munkaasztalok között (az X az Fx esetében a munkaasztal száma, mely megfelel egy-egy funkció-billentyűnek). Az aktuális ablakot magunkal is vihetjük az új munkaasztalra, ha közben lenyomva tartjuk a SHIFT-et.
CTRL ALT ← / → / ↑ / ↓ |  | Egy virtuális táblázat/rács segítségével navigálhatunk, váltogathatunk a munkaasztalok között. Az aktuális ablakot magunkal is vihetjük az új munkaasztalra, ha közben lenyomva tartjuk a SHIFT-et.
OPT |  | Ha az OPT-ot lenyomva tartjuk miközben mozgatjuk az ablakot egy másik ablak közelében, akkor azokat csoportba rendezhetjük (további információk A Haiku felhasználói felülete témakörben).
OPT↑ / ↓ |  | A jelenlegi munkaasztalon megnyitott ablakok között váltogathatunk.
CTRL ALT + bal egérgomb |  | Az ablak mozgatása annak bármely részén (további információk A Haiku felhasználói felülete témakörben).
CTRL ALT + jobb egérgomb |  | Az ablak méretezése a keretek körüli területen (további információk A Haiku felhasználói felülete témakörben).
CTRL ALT Z |  | Az ablak alternatív méretűre növelése (ez a legtöbb esetben a maximális mérettel egyenértékű).
CTRL ALT M |  | A jelenlegi ablak minimális méretűre kicsinyítése
CTRL ALT H |  | Elrejti a jelenlegi ablakot (az Asztalsárva kicsinyíti).
CTRL ALT F |  | Az aktív ablakot az előtérbe hozza (csak akkor működik, ha az egér beállításainál a Ha az egér felette van opció ki van választva).
CTRL ALT B |  | A jelenlegi ablak háttérbe küldése.
CTRL TAB |  | Lenyomva tartásakor jelenik meg a Programváltó.
CTRL ALT DEL |  | Megnyitja a Folyamatfigyelőt.
ALT ESC |  | A menü aktiválása (bezárása az ESC lenyomásával).
ALT C |  | A kiválasztott tartalmat a vágólapra másolja.
ALT X |  | A kiválasztott tartalmat a vágólapra helyezi (az eredeti törlésével).
ALT V |  | Beilleszti a vágólap tartalmát.
ALT W |  | Az aktuális ablak bezárása.
ALT Q |  | A program bezárása.
PRINT |  | Képernyőképet készít, majd megnyitja a Képernyőkép ablakát.
SHIFT PRINT |  | Képernyőképet készít "csendes módban" (az ablak nem jelenik meg), miközben figyelembe veszi a legutóbbi beállításokat.
CTRL PRINT |  | Szintén "csendes módban" készíti el a képernyőképet, azonban a képet nem menti el, csak a vágólapra másolja azt.

## Szövegvezérlő kombinációk

Ha szöveget szerkesztünk - legyen szó egy fájl átnevezéséről a Nyomkövetőben vagy egy fájl szerkesztéséről a StyledEdit-ben - néhány billentyűkombináció a segítségünkre lehet:

ALT ← / → vagy OPT ← / → |  | Ugrás a szavak közt. (Megjegyzés: Ajánlott az OPT kombináció használata. Lehetséges, hogy az ALT kombináció más funkciót lát el a programban.)
HOME |  | Ugrás a sor elejére.
END |  | Ugrás a sor végére.
ALT HOME |  | Ugrás a dokumentum elejére.
ALT END |  | Ugrás a dokumentum végére.

A SHIFT lenyomvatartásával ezen kombinációk használatakor a két ugrás közötti szöveg kerül kijelölésre.

## Nyomkövető kombinációk

Néhány kiegészítő kombináció a Nyomkövetőben való navigáláshoz:

ALT ↑ |  | A szülő mappa megnyitása.
ALT ↓ vagy ENTER |  | A kiválasztott mappa megnyitása.
OPT |  | Lenyomva tartásával amikor egy mappát megnyitunk, akkor a szülő mappa bezáródik. Ez egérrel történő navigálás esetén is működik.
MENU |  | Megnyitja az Asztalsáv menüt (bezárás az ESC-el).
ALT Z |  | A legutóbbi művelet visszavonása. A visszavonási előzmények száma a rendelkezésre álló memóriától függ. Itt megjegyzendő, hogy ez csak magán a fájlon működik, a jellemzők illetve az engedélyek visszavonására nem használható. Továbbá, ha a fájl már törlődött a Szemetesből, akkor az már nem vonható vissza.
ALT SHIFT Z |  | Az ALT Z kombinációval visszavont művelet újra végrehajtása.
SHIFT + Egér görgő |  | Amikor nagyon sok fájlt tartalmazó Nyomkövető ablakban görgetünk vagy épp az almenükben navigálunk, akkor felgyorsíthatjuk azt.

## Terminál kombinációk

ALT N |  | Új Terminál ablakot nyit meg.
ALT T |  | Új lapot nyit meg.
ALT 1, 2, 3 ... |  | Változatás a lapok közt.
ALT TAB |  | A következő Terminál ablakra vált.
SHIFT ← / → |  | Balra/jobbra váltogat a lapok közt.
ALT SHIFT ← / → |  | A jelenlegi lapot mozgatja balra/jobbra.
ALT + / - |  | Növeli illetve csökkenti a betűméretet.
ALT ENTER |  | Teljesképernyős mód váltása.
SHIFT ↑ / ↓ |  | A Terminálban lévő kimenet görgetése soronként.
SHIFT Page↑ / Page↓ |  | A Terminálban lévő kimenet görgetése oldalanként.
TAB |  | Tab-kiegészítés. Miután leütöttünk néhány karaktert, nyomjuk le egyszer a TAB-ot, hogy automatikusan kiegészítse a fájl vagy útvonal nevét. Ha egynél több egyezést talál, akkor a kiegészítés ott megáll, amíg nem ütünk le újabb karaktereket a további szűréshez. Arra is lehetőségünk van, hogy kétszer üssük le a TAB-ot, így megkapjuk az összes egyezést.
↑ / ↓ |  | A parancsok előzményei között váltogathatunk.
CTRL R |  | Bash előzmények. Minden kiadott parancs a ~/.bash_history fájlban van eltárolva. Nyomjuk le a CTRL R kombinációt, majd kezdjük el beírni a keresett parancsot addig, amíg az első taálat meg nem jelenik. Tartsuk lenyomva a CTRL R-t mindaddig, amíg meg nem találjuk a megfelelő parancsot, majd üssük le az ENTER-t a futtatáshoz.
CTRL C |  | Az aktuális parancs megszakítása.
CTRL D |  | A jelenlegi Terminál bezárása.

## További kombinációk

Lehetőségünk van arra, hogy a kijelöléshez hozzáadjunk új elemeket vagy töröljünk meglévőt egy módosító billentyű lenyomásával egy elemen (vagy például egy fájlon a Nyomkövetőben).

SHIFT |  | Minden elem kijelölése az első kijelöléstől az utolsóig.
ALT |  | Hozzáad egy elemet a kijelöléshez vagy töröl egy elemet onnan.

A Nyomkövető ablakban csak el kell kezdeni gépelni, majd a Nyomkövető az első találathoz ugrik. Ha nincs olyan bejegyzés (fájl) az ablakban, ami a beírt karakterekkel kezdődik, akkor arra a találatra fog ugrani, aminek a nevében, vagy az egyik megjelenített jellemzőjében megtalálható az, amit keresünk. Ez a keresés nem kisbetű/nagybetű érzékeny.
A beírt karakterek az ablak bal alsó sarkában jelennek meg (ahol normál esetben az elemek számát jelöli). Egy másodperc múlva visszaáll a normál állapotra, és új keresést kezdeményezhetünk.
Azzal szemben, hogy a fájlra ugrik az első találatkor, a Nyomkövető ki is tudja szűrni a nem egyezőket. További információk a Gépelés közbeni szűrés fejezetben.