# Terminál

Használati útmutató

## Terminál (Terminal)

Asztalsáv: |  | Programok
Útvonal: |  | /boot/system/apps/Terminal
Beállítások: |  | ~/config/settings/Terminal ~/.profile - a /boot/system/settings/etc/profile fájl kibővítése/felülírása ~/.inputrc - a /boot/system/settings/etc/inputrc fájl kibővítése/felülírása

A Terminál a Haiku bash (Bourne Again Shell) felületete.

Ehhez kapcsolódik a Bash és szkriptek (néhány internet hivatkozás, leírások) és a Haiku-specifikus parancssori programok témakör. Itt most csak magára, a Terminálra koncentrálunk.

## Ablakok és lapok

Szükség szerint bármennyi Terminál elindítható vagy a program újbóli elindításával, vagy pedig az ALT N kombinációval egy már futó programból. Továbbá fülek/lapok is használhatóak, amit az ALT T lenyomásával adhatunk egy meglévő ablakhoz.

A lap-fül sorában egy üres területen duplán kattintva megnyithatunk egy új lapot; magán a lap-fülön duplán kattintva pedig kapunk egy ablakot, ahol új nevet adhatunk a lapnak. A beviteli mezőn tartva az egeret kaphatunk egy kis segítséget a használható %-al jelölt változókról.
Alap esetben, `%1d: %p`, a fülön az aktuális mappa neve, egy `:`, mint tagóló karakter és a jelenleg futó program neve látható (vagy `--` ha épp nem futtatunk semmit a Terminálban). Mint azt a fenti képen is láthatjuk, hogy az első lapon épp FTP-t használunk az Asztalon, a másikon pedig a / mappában vagyunk.
A Szerkesztés | Ablak címe... menüvel magának a Terminál ablaknak a címe módosítható épp úgy, mint a lap esetében.

A lap-füleken jobb gombbal kattintva kapunk egy menüt: Lap bezárása, Többi lap bezárása vagy Lap címének szerkesztése... (épp úgy, mint dupla kattintáskor).

A Terminál ablak épp úgy méretezheztő, mint bármely más ablak. Ugyanakkor előre beállított méretet is választhatunk a Beállítások | Ablak mérete menüből. Az ALT ENTER lenyomásakor pedig teljes képernyőre válthatunk.

Az ablak mérete és a karakterkódolás csak a Beállítások | Mentés alapértelemzettként menüre nyomva őrizhető meg.

## Beállítások

A Beállítások | Beállítások... menü megnyit egy panelt, ahol a Terminál alapbeállíátsai módosíthatóak.

A beállítások első részében különféle "képleteket" látunk, amivel megadható a lap és az ablak alapértelmezett címe. Ezeken a mezőkön is szintén kapunk egy kis segítséget ha az egérrel felettük maradunk. Alább a betűtípust, a betű méretét és a különféle színösszeállításokat találjuk. Itt választhatunk néhány előre megadott összeállításból, mint például: Fehér alapon fekete vagy Fekete alapon fehér vagy készíthetünk Egyéni összeállítást is az alsó színválasztó használatával.
A Kilépés megerősítése ha van futó program jelölőnégyzet bejelölésével kapunk egy figyelmeztetést mielőtt bezárnánk az ablakot miközben még éppen fut program benne.
Több profil is létrehozható külön-külön fájlba mentve, amin duplán kattintva a profil beállításaival megnyílik egy új Terminál.
A Rendben megnyomásával ezeket a beállításokat a program elmenti alapértelmezettként.

## Billentyűzet parancsok

A hasznos kombinációk listája a Billentyűzet-kombinációk fejezetben található.

A Terminál tartalmaz egy remek funkciót, ami több, mint egy egér-billentyű kombináció: Az ALT lenyomásakor a kurzor alatti útvonal illetve URL kiemelésre kerül. A bal egérgomb lenyomásakor megnyílik a kiemelt útvonal vagy oldal. Jobb egérgombbal az alábbi lehetőségeket kapjuk: Útvonal másolása vagy Teljes útvonal másolása. Gondoljunk bele, hogy most a /MyData/source/haiku/ mappában vagyunk és a kurzor alatt a generated/objects/haiku/x86_gcc2/release/apps/stylededit/StyledEdit útvonal található. Az utóbbi lehetőség használata az útvonalak összefűzését eredményezi, vagyis a teljes elérési útvonalat:
/MyData/source/haiku/generated/objects/haiku/x86_gcc2/release/apps/stylededit/StyledEdit.

Az ALT SHIFT lenyomásával az egér pozícióig kerül kiemelésre az útvonal.

Jobb kattintással a vágólap tartalma kerül a Terminál ablakba. Ezt kombinálva az útvonalak kiemelésével gyorsan navigálhatunk a hierarchiában mélyebben lévő mappákba is.

## Bash személyre szabása

Számtalan lehetőség van a bash konfigurálására. Két fájl kifejezetten fontos a felhasználók számára: .profile és .inputrc
Mind a kettőt a home/ mappában kell létrehozni, és a /boot/system/settings/etc/ mappában lévő eredeti fájlok tartalmát átmásolni az újonnan létrehozottakba.

### .profile

A .profile minden alkalommal betöltődik mikor egy új Terminált nyitunk meg. Ebben minden, a bash-el kapcsolatos működési és megjelenítési beállítás megtalálható. További információk találhatóak az interneten.

A Haiku/BeOS Tip Server is tartalmaz néhány ötletet, amin elindulhatunk. Például:

- Customize your Terminal prompt - A prompt személyre szabása
- More prompt customizations - További személyre szabás
- Enhancing bash - A bash konfigurálása
- Custom keyboard shortcuts - Egyéni kombinációk

Itt még többet találsz.

### .inputrc

Az .inputrc-vel billentyű-módosításokat hajthatunk végre. Mivel a Haiku a leghasznosabb alap beállításokat használja, így valószínű, hogy nem kell ezzel foglalkoznunk. Ha valami speciális dologra van szükségünk, akkor az interneten kapunk információt, például a The GNU Readline Library oldalon.

## Javaslatok a Terminállal való munkához

- Egy fájl vagy mappa a Terminál ablakba húzásakor a program annak útvonalát illeszti a jelenlegi pozícióba. Ha a jobb gombbal húzzuk azt az ablakba, akkor további lehetőségünk is van a megjelenő helyi menüből:

  Útvonal beszúrása |  | A behúzott fájl/mappa útvonalának beillesztése (megyegyezik a fájl/mappa bal gombbal való behúzásával).
  Mappa váltása |  | A jelnlegi mappa módosítása a behúzott fájl/mappa útvonalával.
  Hivatkozás létrehozása |  | Hivatkozás létrehozása a Terminál jelenlegi mappájába.
  Mozgatás |  | A behúzott fájl/mappa a Terminál jelenlegi mappájába mozgatása.
  Másolás |  | A behúzott fájl/mappa a Terminál jelenlegi mappájába másolása.

- Bármilyen fájl megnyitható az alapértelmezett programmal a open [fájlnév] paranccsal. Ez szintén működik a jelenlegi mappa (".") és a szülő mappa ("..") megfelelőjével is, amikor az adott mappa fog megnyílni a Nyomkövetőben. Tehát, a jelenlegi mappa megnyitásához az alábbi parancsot kell kiadni:

      open .