Használati útmutató

# Fájlrendszer felépítése

A Haiku fájlrendszer felépítése átlátható, a fájlok és mappák elnevezései egyszerűek és egyértelműek. A rendszer számára fontos fájlok és mappák védve vannak a véletlen felhasználói hibáktól, és erre kapunk is figyelemztetést:

A második típusú figyelmeztetés akkor jelenik meg, ha átnevezni vagy törölni szeretnénk a rendszer mappáján belül. Itt az "Átnevezés" gomb csak akkor lesz elérhető, ha a SHIFT-et is lenyomjuk.

Alapvetően 2 rész különíthető el a gyökér mappából kiindulva a rendszer-lemezen:

/boot/system/ |  | A rendszer fájlokat és a megosztott programokat/csomagokat tartalmazza.
/boot/home/ |  | Ez a felhasználó saját mappája, ahol az adatokat, beállításokat és a saját, nem megosztott programokat/csomagokat tárolja.

Mivel jelenleg a Haiku nem biztosít többfelhasználós környezetet, ezért a megosztott és nem megosztott programok/csomagok nincsenek hatással a működésre. Mivel azonban a későbbiekben már több felhasználóval is használni lehet majd, ezért jó, ha megszokjuk, hogy hogyan kell kezelni ezt a környezetet.

## A rendszer mappa - /boot/system/

Az BeOS elődje után a Haiku rendszer mappája is a /boot/beos/. Ezt régebbi dokumentációkban is megtalálod (például az eredeti BeBook-ban).
A legtöbb mappa a /boot/system/ mappán belül csak olvasható, ami abból adódik, hogy itt találhatóak a rendszer zavartalan működéséhez szükséges fájlok. Csak az alábbi mappák tartalma módosítható a felhasználó által:

/boot/system/cache/ |  | A /tmp/ mappára hivatkozva ideiglenes fájlokat tartalmaz.
/boot/system/non-packaged/ |  | Azokat a fájlokat tartalmazza, amik nem részei egy .hpkg csomagnak (például régi BeOS archívumból).
/boot/system/packages/ |  | A Haiku alap csomagjain túl itt találhatóak a megosztott csomagok is.
/boot/system/settings/ |  | A rendszer beállításait tartalmazza.
/boot/system/var/ |  | Naplókat tartalmaz (például a rendszer naplót), melyek hibakereséskor lehetnek a segítségünkre, illetve ez az eredeti helye a virtuális memória fájlnak is.

További információk a packages és a non-packaged mappákról a Programok telepítése fejezetben.

## A saját mappa - /boot/home/

Ez a mappa a felhasználó sajátja. Itt kedve szerint bármit módosíthat, törölhet. (A hullámos vonal ("`~`") a saját mappára hivatkozik, így nem kell mindig megadni a "/boot/home/" útvonalat a Terminálban.)
A megosztani kívánt fájlokat egy későbbi, többfelhasználós környezetben nem ebbe a mappába kell majd elhelyezni, hanem a /boot/home/ mappán kívül. Például ajánlott erre a célra létrehozni egy /boot/mindenki/ mappát.

~/Desktop/ |  | Az Asztal fájljait tartalmazza. Mivel mindig látható, ezért dupla kattintással nem nyitható meg. Mikor a fájlokat eltakarják a nyitott ablakok, akkor csak gyorsan váltsunk másik munkaasztalra. Természetesen, a menü navigáció lehetséges.
~/mail/ |  | Itt találhatóak a felhasználó levelei.
~/people/ |  | A névjegyek alapértelmezett mentési helye. További információk a Névjegyek fejezetben.
~/queries/ |  | A Lekérdezéseket tartalmazza alap esetben 7 napig.

A /boot/home/config/ egy speciális mappa: akárcsak a /boot/system/ ez is a csomagkezelő irányítása alatt áll, éppen ezért írásvédett. Csupán az alábbi mappák tartalma módosítható:

~/config/packages/ |  | Az ebben a mappában elhelyezett csomagokat csak az adott felhasználó használhatja.
~/config/non-packaged/ |  | Azoknak a fájloknak a helye, amik nem részei a .hpkg fájlnak (például régi BeOS archívumból) és nincsenek megosztva a többi felhasználóval.
~/config/settings/ |  | Itt találhatóak a programok beállításai és néhány rendszer-beállítás fájlja. Néhány program a saját mappáján belül tarja a beállításait, a többi egyszerűen csak ide rakja őket.

További információk a packages és a non-packaged mappákról a Programok telepítése fejezetben.

Néhány kiemelt mappa a ~/config/settings mappán belül:

boot/ |  | Ebben a mappában találhatóak a Felhasználói szkriptek amik a rendszer indításakor, leállításakor és a leállítás végeztével hajtódnak végre.
boot/launch/ |  | Az automatikusan induló programok vagy dokumentumok hivatkozásait tartalmazza.
beos_mime/ |  | A MIME adatbázis mappája minden fájltípust és azok beállításait tartalmazza.
deskbar/menu/ |  | Másolt vagy hivatkozott fájlokat/mappákat/lekérdezéseket tartalmaz, amik az Asztalsáv menüben jelennek meg.
kernel/drivers/ |  | Egy érdekes fájlt találhatunk itt: a kernel alacsony szintű konfigurálási lehetőséget biztosít például az SMP kikapcsolására, bekapcsolhatjuk a soros porti hibakeresést vagy engedélyezhetjük az energia-kezelést. Minden konfigurációs sor úgy aktiválható, hogy töröljük a sor elején lévő "`#`"-et. Csak óvatosan!
Tracker/ |  | A Nyomkövető beállításain kívül még néhány érdekes mappa is található itt:
DefaultFolderTemplate/ |  | Az új mappa alapértelmezett sablonja, mely tartalmazza a megjelenítési és a rendezési beállításokat illetve az ablak méretét. Minden új létrehozott mappa ezt a sablont használja majd.
DefaultQueryTemplates/ |  | Megadható a különféle fájltípusokhoz a lekérdezések eredményeinek megjelenése. További információk a Lekérdezések: Az eredmény ablak fejezetben.
Go/ |  | Készíts hivatkozásokat ebbe a mappába a "kedvenc" mappáiról, hogy elérhetőek legyenek azok a megnyitás és mentés ablakokban. További információk A Haiku felhasználói felülete: Kedvencek és legutóbbi mappák fejezetben.
Tracker New Template/ |  | Különböző fájltípusokhoz hozhatsz létre sablonokat, melyek a Nyomkövető Fájl | Új... menüjéből érhetőek el. További információk a Nyomkövető: Munka a fájlokkal fejezetben.