Használati útmutató

Index
A Haiku levelező rendszere Egyéni állapotok használata Lekérdezések használata További tippek

# Műhely: levelek kezelése

Ebben a fejezetben a levelek kezelését tárgyaljuk Haiku alatt. A leírtak alapja egy már beállított levelező rendszer. A beállításokat már minden bizonnyal elvégezted az E-Mail beállítások panelen. Ezen kívül minden bizonnyal már valamilyen szinten ismered a Haiuk levelező programját (Levelezés).

## A Haiku levelező rendszere

Ha egy másik operációs rendszert használtál eddig, akkor valószínűleg valamelyik ismertebb programot már használtad, mint például a Microsoft Outlook vagy a Mozilla Thunderbird. Használat előtt azok esetében is el kell végezni néhány beállítást. Ezen kívül egyedi adatbázist használ a névjegyek és a levelek tárolására.
A levelező program lecserélése nem egyszerű dolog. Exportálni/importálni és átalakítani kell. Ezen kívül egyszerre egynél több program használatánál is adódhatnak problémáink.

A Haiku levelező rendszere ettől igen eltérő. Például több részből áll össze.

A legfontosabb rész a mail_daemon (levelező szolgáltatás), ami a kommunikációért felel a rendszer és a kiszolgáló között. Az E-Mail beállítások panelen lehet megadni és konfigurálni az e-mail fiókokat és a levelező szolgáltatást.

Minden levél egy fájlként kerül eltárolásra, ahol a levél információi (mint például a feladó, tárgy, dátum) és annak állapota (például új, megválaszolt, elküldött) BFS jellemzőkként lesznek megadva. Ezek a jellemzők pedig segítenek a levelek keresésében/szűrésében..

Mivel minden levél egy fájl, azok listázása és böngészése/használata épp úgy működik, mint bármely más fájl esetén (mint például egy mappában lévő képek és azok megnyitása a Képmegjelenítővel). Ha a Nyomkövető ablakot megnyitva hagyjuk, akkor látni fogjuk, hogy épp melyik levelet olvassuk, miközben a Levelezés programban lépegetünk a levelek között.
Mivel a levelek önálló fájlok, így ha nem a Haiku Levelezés programját használjuk, akkor sem ütközünk semmilyen akadályba.

Ehhez hasonlóan új levél létrehozásakor szintén készül egy fájl, amit szintén a mail_daemon kezel és küld el. Az ismerősök kezelése pedig a Névjegyekkel történik.

Dióhéjban: míg más levelező programok maguk kezelik a kommunikációt a kiszolgálóval, a levelek tárolását, megjelenítését, és a levelek kezelését (keresés, szűrés), addig a Haiku jelentősen kisebb programokat használ, amelyek fájlrendszer szinten kezelik a leveleket:

- A mail_daemon fogadja/küldi a leveleket.

- Nyomkövető ablak és lekérdezések segítenek a keresésben és a megjelenítésben.

- A Levelezés használatos a levelek megtekintésére és új levelek írására. A Névjegyek program pedig rendszer szintű névjegykezelést kínál.

A Nyomkövető és a lekérdezések használata különösen hasznos. Az itt szerzett tapasztalat más fájlokkal való probléma megoldásában is segíthet. Legyen szó képekről, zenéről, videóról, névjegyről vagy bármi más dokumentumról, a Nyomkövető áll a fájlkezelés középpontjában.
Ugyanakkor a fájlrendszer bármely területén történő fejlesztés nem csak a levelezés hanem az összes többi program számára is használható.

## Egyéni állapotok használata

Amikor az újonnan érkezett levelek közt böngészel, akkor megeshet, hogy valamelyikkel majd csak később akarsz komolyabban foglalkozni. Ekkor a Levelezés Bezár és... | Hagyja Újként menüjét választva a levél megmarad az "Új levelek" között...

De, ha nem akarunk válaszolni a levélre, ez nem a legjobb megoldás.

Sokkal jobb megoldás az, ha a Bezárás és... | Megjelöl... menüben létrehozunk egy új állapotot, és azt haszánljuk a levelek kategorizálására. Például, adhatunk a levélnek egy "Később" állapotot, és ha lesz több időnk, akkor majd rákeresünk erre az állapotra.
Esetleg egyedi állapotot adhatunk a különféle munkákkal kapcsolatos leveleknek is. Például, készíthetünk egy "HUG" állaptot (a "Haiku user guide" rövidítéseként), ami minden, a Haiku felhasználói útmutatóval kapcsolatos levélnek megadható.
Minden esetben próbáljunk rövid állapot-nevet megadni, így a Nyomkövető ablak állapot oszlopában mindig el fog férni.

Nem szükséges megnyitni a leveleket a Levelezés programban az állapotuk módosításához. A Mark as Read (Olvasottnak jelöl) és a Mark as... (Megjelöl, mint...) Nyomkövető kiegészítőket használhatjuk a kijelölt leveleken, és egy lépésben módosítható azok állapota.

## Lekérdezések használata

A levelek számára meg kell adni egy mappát, így minden levelünk egy helyen lesz majd. Csakhogy idővel a mappa túlzsúfolttá válhat, és a levelek betöltése, rendezése is hosszabb ideig tarthat. Ezen kívül pedig általában nem is törődünk a 2 évvel ezelőtti levelekkel...

A sok fájlt tartalmazó mappák beolvasása hosszú ideig tarthat, és a fájlok rendezése is időbe telhet. Ha meg akarsz nyitni egy sok fájlt tartalmazó mappát, akkor lerövidítheted a várakozási időt, ha közben a Nyomkövető ablakot "eltünteted", például elrejted vagy egy másik munkaasztalra rakod át. A Folyamatkezelővel a processzor használata is megfigyelhető.

A Lekérdezések a megmentőink!

A lekérdezések használatával leszűkíthetjük a levelek listáját. Például az Asztalsávon megjelenő ikon is lekérdezéseket használ.

Az Open Draft (Piszkozatok) almenüben találhatóak azok a levelek, melyek állapota "Draft" (piszkozat), amit a Levelezés adott meg, amikor elmentettük a levelet.

Az Open Inbox Folder (Bejövő levelek) és az Open Mail Folder (levelek mappájának megnyitása) mindössze egy hivatkozás.

A # új levél almenü egy lekérdezés azokra a levelekre, melyek állapota "New" (Új). Ugyan ez a lekérdezés adja meg az új levelek számát is a menü nevében..

Egyéni lekérdezés illetve mappa is hozzáadható a menühöz, ha azt a ~/config/settings/Mail/Menu Links mappába másoljuk, vagy ha ide készítünk egy hivatkozást.

A ~/config/settings/Mail/mailbox lekérdezés egy speciális eset: ez myílik meg, amikor a bal gombbal kattintunk a postaláda ikonon az Asztalsávon. Ha ezt meg akarjuk változtatni, akkor csak cseréljük ki egy másik fájlal (vagy a fájl hivatkozásával), és nevezzük el "mailbox"-nak. Nem fontos, hogy lekérdezés legyen. Lehet akár egy program hivatkozása is.

### Példa lekérdezésre

Néhány keresési minta:

Egyéni ("Másolat") állapottal rendelkező levelek. | A legutóbbi két nap levelei.
Az utóbbi 2 hétben a Haiku i18n-től érkezett levelek. | Az utóbbi 12 órában érkezett levelek, melyek tárgya tartalmazza a "guide" szót.

## További tippek

- Ha egy lekérdezést "Keresésként", helyett inkább "Keresési sablonként" mentünk el, akkor a megnyitásakor nem a találat ablak fog megjelenni, hanem a kereső ablak. Ezzel a megoldással a keresés könnyedén módosítható, például a keresés idejét "2 days" (2 napról) "3 days" (3 napra).

- A "gépelés közbeni szűrő" engedélyezésekor (a Nyomkövető beállításainál) lehetőségünk van arra, hogy a keresés eredményei között még nyorsabban megtaláljuk azt, amit akarunk. Gyakran elég lekérdezni az utóbbi 3 nap leveleit és abban használni a gépelés közbeni szűrést, így még hatékonyabban tudjuk azt használi. A lényeg az, hogy nem kell megadnunk, hogy mely jellemzőben keressünk, ugyanis így az összes megjelenített mezőben keresni tudunk.

- A RelatedMail egy remek kis program, ami a megadott levelek között megkeresi az összes, melynek azonos a tárgya, a feladója, stb. A Levelezés program Lekérdezések menüjéből is ezt a funkciót érhetjük el.