# Hátterek

Használati útmutató

## Hátterek (Backgrounds)

Asztalsáv: |  | Beállítások
Útvonal: |  | /boot/system/preferences/Backgrounds
Beállítások: |  | ~/config/settings/system/app_server/workspaces ~/config/settings/Backgrounds settings - az ablak pozícióját tartalmazza

A munkaasztalok illetve mappák háttérszínét vagy a háttérképét módosíthatjuk.

A felső menüben kiválaszthatjuk, hogy az aktuális munkaasztalra, az összes munkaasztalra, a megadott mappára vagy az összes új mappára legyenek érvényesek a beállítások.

Az alatta lévő menüben megadható maga a háttérkép, vagy válasszuk a Nincs opciót, ha egyszerűen csak egy színt szeretnénk használni. A képet egyszerűen bele is dobhatjuk az előnézeti ablakba.

Háttérkép esetén a kép elhelyezkedését is megadhatjuk:

Kézi elhelyezés |  | Saját magunk adjuk meg a kép pozícióját. A kép a bal oldali kis képernyőn is mozgatható, vagy megadhatjuk a pontos X és Y pozíciót.
Középre |  | A kép a képernyő közepén jelenik meg.
Kitöltés |  | A képet a képernyő méretére méretezve tölti ki a háttérben. A méretarány nem feltétlenül marad meg.
Sorminta |  | A kép ismétlésével tölti ki a hátteret.

Az Ikonfelirat körvonalat bejelölve vékony körvonal kerül az ikonok feliratának köré.

Az ikon felirat szövege fekete vagy fehér színű a kiválasztott háttérszín függvényében. A sötétebb színek esetén fehér, a világosabb színek esetén fekete lesz. Tehát, ha nagyon fényes/világos háttérképet választunk, akkor a háttér színét is állítsuk világosra, hogy az ikonok felirata olvasható legyen. (Vagy egyszerűen csak jelöljük be a jelölőnégyzetet.)
A kiválasztott szín a Munkaasztalokon is megjelenik, azonban a háttérkép nem.

Visszaállít |  | A panel megnyitásakori állapot vsszaállítása.
Alkalmaz |  | A beállítások véglegesítése.