Használati útmutató

# Munkaasztalok (Workspaces)

A munkaasztalok virtuális asztalok, melyek mindegyikének egyéni felbontást, színmélységet és hátteret adhatunk. Összesen 32 állítható be a Képernyő beállításainál.

## Munkaasztalok közötti váltás

A munkaasztalok között a Munkaasztalok program segítségével válthatunk (a megfelelő munkaasztalra kattintva) vagy az ALT Fx billentyű-kombinációval, ahol az "x" a munkaasztal száma. Ajánlott a munkaasztalokat 4 sorba rendezni, épp úgy, ahogy a Fx billentyűk vannak csoportosítva.
Ugyanakkor, ha az Asztalsávon kiválasztunk egy ablakot, akkor automatikusan arra a munkaasztalra kerülünk, amelyiken az ablak található.

Egy másik kényelmes megoldás, ha a CTRL ALT ←/→/↑/↓ kombinációkkal navigálunk a munkaasztalok között. Ha a SHIFT billentyűt lenyomva tartjuk, az aktív ablak egy új munkaasztalra kerül.

Oda-vissza válthatunk 2 munkaasztal között az ALT ` (az aktuális billentyű a kisztástól függ - ez az ESC alatti billentyű) kombinációval. A SHIFT lenyomásával pedig az ablakot magunkkal vihetjük.