# Folyamatmonitor

Használati útmutató

## Folyamatmonitor (ActivityMonitor)

Asztalsáv: |  | Programok
Útvonal: |  | /boot/system/apps/ActivityMonitor
Beállítások: |  | ~/config/settings/ActivityMonitor settings

A rendszer kihasználtságát követhetjük nyomon a Folyamatmonitor elindításával és a különféle komponensek kiválasztásával.

Az ablakban jobb gombbal kattintva a következő adatokat követhetjük nyomon:
Használt/gyorsítótárazott memória, Virtuális memória, Processzor használat, Küldött/fogadott adatok, Laphibák, Szemaforok, Portok, Szálak, Csapatok, Programok, Nyers/szöveg vágólap, Média csomópontok.

A grafikon alatt a magyarázat látható (mely elrejthető a menüből). A színek és a grafikon háttere módosítható. Csak egy új színt kell ráhúzni bármilyen palettából, például az Icon-O-Matic-ból.

Új grafikont is tudunk hozzáadni a meglévők mellé a Fájl menüből.

A Beállítások menü egy másik panelt nyit meg, ahol módosíthatjuk a frissítési gyakoriságot.

Mindegyik grafikonnak van saját Replikánsa, amit bárhová odadobhatunk, ami képes azt kezelni (például az Asztal).