Používateľská príručka

## Stav siete

Panel: |  | Aplety plochy
Umiestnenie: |  | /boot/system/apps/NetworkStatus
Nastavenia: |  | žiadne

Aplet Stav siete zobrazuje stav vašich pripojení k sieti. Po spustení Stavu siete sa vás aplet opýta, či ho chcete spúšťať v okne, alebo nainštalovať do Panelu. V režime okna sa dá ikone meniť veľkosť zmenou veľkosti okna a aplet sa dá pretiahnuť na plochu pomocou rúčky Replikanta . Nezávisle na tom, kde je nainštalovaný, kontroluje sa kontextovým menu vyvolaným kliknutím pravým tlačidlom myši.

Prvá sekcia obsahuje názvy všetkých sieťových zariadení a ich stav. Kliknutie na jednu z položiek vyvolá okno s IP adresou, adresou na broadcast a maskou siete.
Nižšie je uvedený zoznam všetkých bezdrôtových sietí, ktoré našiel bezdrôtový adaptér a indikátor sily ich signálu. Ďalšie informácie o tom ako nastaviť spojenie nájdete v kapitole Workshop: Bezdrôtové siete.
Nakoniec môžete Otvoriť nastavenia siete... a zmeniť tak vašu konfiguráciu siete alebo Ukončiť tento aplet.

## Ikony stavu

|  | Pripravený | Spojenie bolo nadviazané.
|  | Konfiguruje sa | Pripájanie prebieha.
|  | Žiadna stavová konfigurácia | Niektoré nastavenie chýbajú (skontrolujte Konfiguráciu IP).
|  | Žiadne pripojenie | Neexistuje žiadne fyzické pripojenie (sieťový kábel je pravdepodobne odpojený a bezdrôtové siete sú nedostupné).
|  | - | Nie sú dostupné žiadne sieťové adaptéry (ak ste si istý, že aspoň jeden je pripojený, zrejme chýbajú ovládače).