Käyttäjäopas

Hakemisto
Työpöytäpalkkivalikko Tarjotin Käynnissä olevien ohjelmien luettelo

# Työpöytäpalkki

Työpöytäpalkki on pieni paneeli, joka oletuksena sijaitsee näytön oikeanpuoleisessa yläkulmassa. Se on Haikun versio Windowsin tehtäväpalkista Käynnistä-painikkeineen. Se sisältää Työpöytäpalkkivalikon, josta voit käynnistää sovellukset ja asetusohjelmat, tarjottimen kellolla ja muilla työkaluilla sen alla sekä alimmaisena parhaillaan suoritettavien ohjelmien luettelo.

Voit siirtää Työpöytäpalkin mihin nurkkaan tahansa tai palkkina näytön ylä- tai alarajalle tarttumalla pisteviiva-alueeseen tarjottimen sivussa ja raahaamalla ja pudottamalla sen uuteen paikkaan. Voit taittaa sen myös pienempään tilaan raahaamalla ja pudottamalla pisteviiva-alue Työpöytäpalkkivalikkoon.

## Työpöytäpalkkivalikko

Valikko avautuu, kun napsautat Työpöytäpalkin yläosaa.

- Tästä järjestelmästä... - Näyttää joitakin järjestelmän perustietoja, lisenssitiedot ja Haiku-hankkeen tunnustukset kehittäjille.

- Etsi... - Avaa Kysely-valintaikkunan.

- Näytä kopiot - Näyttää/piilottaa pienen Kopio-käyttöliittymäkomponentin, jota käytät aiheyhteysvalikon ympäriinsä raahaamiseen, poistamiseen ja kutsumiseen.

- Liitä - Tarjoaa samat valitsimet kuin kutsuttaessa hiiren kakkospainikkeella työpöydältä (katso Liitä taltiot).

- Työpöytäpalkkiasetukset... - Avaa paneelin Työpöytäpalkin asetuksia varten (katso alla).

- Sammuttaminen - Avaa valitsimet joko Käynnistä järjestelmä uudelleen tai Sammuta virta.

- Äskettäiset asiakirjat, kansiot ja sovellukset - Viimeiseksi avattujen asiakirjojen, kansioiden ja sovellusten luettelo (katso Työpöytäpalkkiasetukset alla).

- Sovellukset, Esittelyohjelmat, Työpöytäsovelmat ja Asetusohjelmat - Asennettujen sovellusten, esittelyohjelmien, sovelmien ja asetusohjelmien luettelo.
  Voit lisätä linkin muihin ohjelmiin (tai mihin tahansa kansioon, asiakirjaan, kyselyyn jne.) laittamalla ne kansioon ~/config/settings/deskbar/menu/.

### Työpöytäpalkin asetukset

Työpöytäpalkin asetuspaneeli on jaettu kolmeen lohkoon.

#### Sovellukset

Seuraava asetus ei koske asennettuja sovelluksia, mutta suoritettavien sovellusten luettelon käyttäytymistä ja ulkonäköä.

Lajittele suoritettavat sovellukset |  | Lajittelee suoritettavat ohjelmat aakkosjärjestykseen.
Seuraaja aina ensimmäisenä |  | Vieläpä silloin, kun sovellukset on lajiteltu aakkosjärjestykseen, Seuraaja on aina ensimmäisenä luettelossa.
Näytä sovelluslaajentaja |  | Tarjoaa pienen käyttöliittymäkomponentin näyttämään/piilottamaan ohjelman kaikki ikkunat sen Työpöytäpalkkirivin alle.
Laajenna uudet sovellukset |  | Vasta käynnistettyjen ohjelmien ikkunat laajenevat automaattisesti niiden Työpöytäpalkkirivillä.
Piilota sovellusten nimet |  | Poistaa suoritettavien sovellusten tekstinimiöt.
Kuvakekoko |  | Säätää suoritettavien sovellusten kuvakekoon.

#### Valikko

Kun Työpöytäpalkin pari ensimmäistä valikkoriviä ovat kiinteitä, voit räätälöidä Sammuta virta...-valikkorivin alla olevia.
Tässä voit asettaa Työpöytäpalkin valikossa näkyvien äskettäisten asiakirjojen, kansioiden ja sovellusten lukumäärän, tai haluatko nähdä niitä ollenkaan.
Painike Muokkaa valikkoa... avaa kansion ~/config/settings/deskbar/menu/. Siitä löydät tiedostot ja kansiot, jotka ilmaantuvat Työpöytäpalkkiin. Oletuksena nämä ovat Asetusohjelmat, Esittelyohjelmat, Sovellukset, ja Työpöytäsovelmat.
Voit poistaa ja lisätä kohteita kuten linkkejä sovelluksiin, asiakirjoihin tai jopa kyselyjä yksinkertaisesti kopioimalla/poistamalla niitä tästä kansiosta tai tähän kansioon.

Vielä yksinkertaisempaa on raahata tiedosto, kansio tai tallennettu kysely ja pudottaa se sinne minne haluat sen Työpöytäpalkissa.

#### Ikkuna

Lopuksi Työpöytäpalkki-ikkunan asetukset.

Aina päällimmäisenä |  | Työpöytäpalkki pysyy aina kaikkien muiden ikkunoiden päällä.
Nosta automaattisesti |  | Työpöytäpalkki ponnahtaa etualalle, jos hiiren kohdistin koskettaa sitä.
Piilota automaattisesti |  | Työpöytäpalkki on pienennetty vain muutaman pikselin kokoiseksi ja ponnahtaa näkyviin vain, jos hiiren kohdistin koskettaa niitä.

## Tarjotin

Muiden asioiden lisäksi tarjotin on säilytyspaikka kellolle. Hiiren kohdistimen siirtäminen sen yläpuolelle näyttää päivämäärän työkaluvihjeessä. Hiiren vasemmalla painikkeella saa näkyviin kalenterin. Hiiren oikealla painikeella piilotetaan/näytetään kello tai käynnistetään Aika-asetukset sen asettamiseksi.

Mikä tahansa ohjelma voi asentaa kuvakkeen tarjottimelle tarjoten käyttöliittymän käyttäjälle. Sähköpostijärjestelmä, esimerkiksi, näyttää erilaisen symbolin silloin kun on lukematonta postia ja tarjoaa asiayhteysvalikon esimerkiksi uuden sähköpostiviestin luomiseksi tai lukemiseksi. Prosessivalvonta on toinen esimerkki, joka käyttää tarjottimen kuvakkeita tietojen tarjoamiseen (prosessori/muistikäyttö) ja tarjoaa asiayhteysvalikon.

## Käynnissä olevien ohjelmien luettelo

Voit vaihtaa tiettyä suoritettavaa sovellusta napsauttamalla sen riviä Työpöytäpalkissa ja valitsemalla alivalikosta (yhden sen) ikkunoista. Hiiren oikealla painikkeella voit minimoida tai sulkea ikkunan tai koko sovelluksen.

Jos aktivoit Laajentajat Työpöytäpalkin asetuksissa, voit laajentaa/supistaa ikkunoiden luettelon suoraan sovellusrivin alla.

Jokaisen sovellusikkunan edessä on symboli, joka tarjoaa tietoa sen tilasta. Kirkas symboli tarkoittaa, että ikkuna on näkyvissä, tumma symboli tarkoittaa, että se on minimoitu. Kolme viivaa symbolin edessä näyttää, että se ei ole nykyisessä työtilassa.