Használati útmutató

Index
Trac azonosító létrehozása Hibajelentés készítése Program hibák Kiszolgáló/szolgáltatás hibák Kernel hibák Kernel Debugging Land - KDL Rendszer napló Hibakeresés a képernyőn Eszköz/vezérlő hibák Hogyan tovább?

# Hibák jelentése

Mivel a fejlesztők nem tudnak minden konfigurációt, az operációs rendszerben minden eshetőséget kipróbálni, ezért a felhasználók visszajelzésére támaszkodunk, arra, hogy náluk hogyan működnek a dolgok, milyen kimenetet kapnak. Mivel a Haiku még fiatal, ezért nagy valószínűséggel találkozol majd valamilyen hibával. Megköszönjük, ha fordítasz időt a feltárt hibák jelzésére. Együtt képesek leszünk a Haiku hiáinak javítására.

A hibakeresőnél vedd figyelembe a Bug Tracker Etiquette-ben leírtakat.

## Trac azonosító létrehozása

Egy probléma jelentéséhez szükség van egy Haiku Hibakövető azonosítóra.
Új felhasználó létrehozáskor szükséges egy e-mail cím megadása. Ha regsiztráció után nem érkezik meg az ellenőrző/visszaigazoló levél, akkor ellenőrizni kell a kéretlen levelek mappáját, mert gyakran oda kerül.

## Hibajelentés készítése

Mielőtt jelentesz egy hibát, előtte győződj meg, hogy még nem létezik róla jelentés. Szintén használható a kereső is.
Miután megbizonyosodtál róla, hogy a hiba egyedi, akkor azt a lehető legpontosabban, legrészletesebben le kell írni:

- Próbáld meg a hibát a legújabb verzión is előidézni. Előre elkészített képfájlok is a rendelkezésre állnak.

- Add meg az alapvető információkat arra vonatkozóan, hogy miként használtad a Haiku-t (például valós gépen vagy emulátoron (VMWare, QEMU), stb.).

- Említsd meg, melyik SVN verziót használod. Ezt az információt megtalálod a Haiku névjegyén az Asztalsávon. Szintén szükséges a Haiku típusának (gcc2, gcc4, gcc2hybrid, gcc4hybrid) megadása. Ez a letöltött képfájl nevéből is kiderülthet, mert tartalmazzák azt.

- Írd le a tapasztalt problémát. Próbáld meg olyan pontosan, ahogy tudod: mi és hogyan viselkedett, és mire számítottál.

- Írd le, hogy milyen lépések szükségesek ahhoz, hogy a hibát meg tudjuk ismételni. Ez a lépés segít a fejlesztőknek.

- Mellékelj annyi információt, amennyit csak tudsz. Ha ez a grafikus felület, vagy egy program hibája, akkor készíts egy képernyőképet a PRINT billentyű lenyomásával.

## Program hibák

Ha egy program meghibásodott, akkor a hibakereső a megjelenített üzenetből is előhívható. Ekkor megnyílik egy Terminál ablak a gdb-t (GNU hibakereső) futtatva. A bt-t kiadva létrehozhatunk egy "visszakövetést", aminek az eredményét a jelentéshez kell mellékelni (azt is, amit a bt előtt kaptál).

## Kiszolgáló/szolgáltatás hibák

Amikor egy létfontosságú szolgáltatás, mint például az alkalmazás szolgáltatás (app_server), a registrar vagy a bemeneti eszköz szolgáltatás (input_server) hibásodik meg, akkor nem valószínű, hogy a szokásos üzenetet kapod majd. Ehelyett a teljes képernyő egy Terminálhoz hasonló képernyőre változik, ahol a hibakereső folyamat elindul, és az üzenetek ott jelennek meg. Lehetséges, hogy az egér mozgatható, ekkor azonban az egér-kurzor törli a fehér képernyőn lévő információt. A programok továbbra is futnak (például a Folyamatkezelő vagy az óra az Ásztalsávon), amik szintén törölhetik a fehér képernyőt.
Attól, hogy kicsit kényelmetlen, minden épp úgy működik, mint a programhibák esetében. A legfontosabb a hiba visszakövetése (bt parancs). Erről a képernyőről készíthetsz egy képet is egy digitális fényképezőgéppel, itt ugyanis nem használható a kijelölés és másolás.

## Kernel hibák

A kernel hibák a legsúlyosabbak, és ugyanakkor a legnehezebb felderíteni is azokat. Különféle eshetőségek lehetnek, melyek leginkább a kernelel vagy egy vezérlőprogramal kapcsolatos:

- A rendszer saját magától belép a kernel hibakereső felületére (KDL). A képernyő felső része törlődik, fehér hátteret kap és néhány sornyi szöveg is megjelenik. A második sor a "Welcome to Kernel Debugging Land..." (üdvözöllek a kernel hibakeresőben), az e feletti sor pedig a hibakeresőbe való belépés okát adja meg.

- A rendszer spontán újraindul.

- A rendszer teljesen használhatatlan ("lefagy"). Nem tudod mozgatni az egeret, és a képernyőt sem frissíti semmi. Fontos megpróbálni, hogy be tudunk-e lépni a KDL-be az ALT SysReq D (a SysReq az a PRINT sok billentyűzeten) kombinációval. Várj körülbelül egy percet, hogy történik-e valami.

- A rendszer nem megfelelően indul. Néha újraindul vagy megáll egy adott ponton (például egy indító képernyő egyik ikonjának felvillanásakor). Később ismét megpróbálható a ALT SysReq D kombináció.

- A teljes rendszer, vagy bizonyos eszközök nem működnek megfelelően. Például nagyon lelassul vagy valami egyártalán nem működik. Ha egy eszköz nem működik, akkor elsőként azt kell kideríteni, hogy egyártalán támogatott eszközről van-e szó (például levelező listán vagy fórumon ajánlott megkérdezni).

Ne feledd, hogy csak az utolsó pont utal eszköz hibára, azonban más problémát is okozhat egy eszközvezérlő hibája. Ha gyanítod, hogy a hibát egy adott vezérlő okozza, akkor ellenőrizd le, hogy mi változik, ha az eszközt vagy a vezérlőt eltávolítod vagy letiltod. Például, ha a Wifi-re gyanakszol, akkor próbáld meg kideríteni, hogy a BIOS-ban letiltható-e. Ha nem, akkor a gyanús vezérlőt feketelistára rakhatod (további információk a Rendszertöltő fejezetben).

### Kernel Debugging Land - KDL (Kernel Hibakereső Felület)

Ha a rendszer nem lép be automatikusan a KDL-be, akkor a ALT SysReq D kombinációval manuálisan is beléphetsz oda.
Ne feledd, megeshet, hogy a billentyűzeted nem fog működni a KDL-ben. A PS/2 billentyűzet biztosan, az USB csak akkor, ha UHCI vezérlőre van csatlakoztatva. USB OHCI jelenleg nem használható.

A KDL egyfajta shell. Itt néhány parancsot is használhatunk. Az alábbi parancsok érdekesek lehetnek:

bt (sc) |  | A hiba visszakövetése. Ha egy hiba miatt kerülsz a KDL-be, akkor ezt alapból kiadja az.
ints |  | A kezelt és nem kezelt eszköz-megszakítások megjelenítése.
co (continue) |  | Ha lehetséges, akkor kilép a hibakeresőből, és folytatja a normális működést.
reboot |  | Azonnal újraindítja a rendszert. Minden nem mentett adatot elveszítesz. Azokat is, amit bár elmentettél, de még nem lett a lemezre írva.

További információk a Welcome to Kernel Debugging Land oldalon.

A KDL kimenete a soros porta is kiküldésre kerül (márha rendelkezünk vele). Egy kábelel egy másik számítógéphez kötve a terminálból egy program segítségével megkaphatjuk a kimenetet illetve a naplót. Ha nem tudunk kilépni a KDL-ből, akkor a napló sem kerül mentésre. Ekkor egy opció is a rendelkezésünkre áll betöltéskor (további információk alább).

QR-kód létrehozására is lehetőségünk van a KDL-ből, amit felhasználhatunk például okos telefonnal. További információk a QR Encode your KDL Output oldalán.

### Rendszer napló

Ez az előnyben részesített módszer egy nem indítható rendszer információinak összegyűjtésére.
A syslog (a rendszer napló rövid neve) értékes információkat tartalmaz arról, hogy mi történt a rendszerben beleértve a KDL kimenetét is. Általában jó ötlet és hasznos is a jelentéshez csatolása. A naplót a /boot/system/var/log/syslog fájl tartalmazza. Mivel a fájl írásához működő rendszerre van szükség, ezért megeshet, hogy a legújabb üzenetek nem kerülnek bele a naplóba, főként, ha kernel probléma adódik (például ha a KDL nem válaszol, nem használható).

Ha az Enable debug syslog (hibakereső naplózás engedélyezése) engedélyezve van a rendszertöltő Debug menu-ben (hibakereső menü), akkor a rendszer a naplót megőrzi. Ha a Save syslog from previous session during boot (az előző munkamenet naplójának mentése betöltés közben) engedélyezve van a rendszertöltő opciói között (ez az eredet beállítás), a legutóbbi rendszertötés naplója a /boot/system/var/log/previous_syslog útvonalon található.
Ha a rendszer képtelen az indulás és így nem férünk hozzá az előző naplóhoz (previous_syslog), akkor be kell lépni indításkor a menübe a SHIFT lenyomva tartásával.
A rendszertöltő Debug menu-ben (hibakereső menü) az alábbi két opciót láthatjuk: Display syslog from previous session (előző munkamenet naplójának megjelenítése) és a Save syslog from previous session (előző munkamenet naplójának elmentése). Az előbbi a naplót a képernyőn jeleníti meg, az utóbbi pedig elmenti azt a lemezre. Ne feledd, hogy jelenleg csak a FAT32-es fájlrendszerű lemezek használhatóak mentésre. Ha USB lemezre akarod menteni és elfelejtetted azt időben csatlakoztatni, akkor csatlakoztasd, majd nyugodtan indítsd újra a gépet, és próbáld meg akkor menteni a naplót. De ismételten: véletlenül se indíts egy operációs rendszert amíg el nem mented a naplót, mert különben elvész az.

### Hibakeresés a képernyőn

A képernyőn történő hibakeresés csak egy megadott hiba esetében hasznos, és időigényes. Ne használd, ha nem szükséges.
Ez akkor fontos, ha a Haiku nem tud elindulni és a hibakereső naplózás valamiért nem működik. Mielőtt a Haiku logó megjelenik, tartsd lenyomva a SHIFT-et a rendszertöltőbe való belépéshez. Válasszd a Select safe mode options (hibakereső opciók) menüt, majd azon belül az [ ] Enable on screen debug output (képernyőn történő hibakeresés engedélyezése) opciót. (Megjegyzés: több opció is haszálható betöltéskor. Ha a Haiku indításakor egy vagy több opciót is használsz, akkor azokat is említsd meg.)
Végül válaszd a Return to main menu (visszatérés a főmenübe), majd a Continue booting (betöltés folytatása) menüpontot.
Egy vagy több oldalnyi szöveg is megjelenik majd a képernyőn, amiből csak az utolsó néhány sort szükséges a jelentéshez csatolni. További információk a Rendszertöltő fejezetben.

## Eszköz/vezérlő hibák

Ha eszközhibával/vezérlővel van dolgunk, akkor az alábbi információkat is ajánlott csatolni szöveges fájlként:

- listdev |  | Részletes lista az eszközökről/összetevőkről a pci és a gyártó azonosítójával együtt. Hasonló a Linux lshw és lspci parancsához.
- listusb -v |  | USB-vel kapcsolatos hiba esetén. Hasonló a lsusb-hez.
- open /var/log/syslog |  | Az elsődleges napló, amit a Haiku használ, amibe az indításkori üzenetek is bekerülnek. Az open használatával a naplóból egy adott részt is kimásolhatunk, mert az egy szövegszerksztőben nyílik meg.
- listimage | grep drivers/ |  | Az összes használt eszközvezérlő.
- ints |  | Csak a Kernel Debugging Land-ben haszálatos (lásd fejjebb). A megszakítások használatát jeleníti meg. Elvileg nem lehet túl sok amit megosztva használnak az eszközök.
- Hibakeresés a képernyőn (indításkori biztonsági opció).

Az elős 4 parancsot a Terminálban kell kiadni. Kiegészítve a > output.txt paraméterrel, a parancsok kimenete nem a képernyőre, hanem egy "output.txt" (kimenet) nevű fájlba kerül, amit a jelentéshez csatolhatunk vagy levélhez mellékelhetünk.

## Hogyan tovább?

Miután jeleztél egy hibát, egy fejlesztő megnézi azt, és osztályozza. Ne feledd, hogy minden fejlesztő önkéntes, így néha egy jelentés megválaszolatlan marad egy ideig. Ha új információk is rendelkezésre állnak, akkor azt is a jelentéshez ajánlott csatolni, így a probléma megoldása felgyorsulhat.

Ne feledd azt sem, hogy a hiba jelentése nem csak annyiból ál, hogy jelented, és kész. Mikor jelentesz egy hibát, akkor Te is a Haiku fejlesztésének részévé válasz. A fejlesztők is tehetnek fel kérdéseket miközben próbálják kijavítani a hibát. Kérünk, hogy a válaszaiddal segítsd a munkánkat. Ha egy jelentés 'kész', akkor az 'fixed' (javított) jelölést kap.