# Névjegyek

Használati útmutató

## Névjegyek (People)

Asztalsáv: |  | Programok
Útvonal: |  | /boot/system/apps/People
Beállítások: |  | ~/config/settings/People_data

A Névjegyek egy egyszerű névjegy-adatbázis, ami a Haiku jellemzőit használja, melyek a fájrendszeren kerülnek tárolásra. Minden névjegy külön fájlban van eltárolva, ahol az adatok jellemzőkként szerepelnek. Ennek köszönhetően az összes adat indexelve van, így lekérdezés is építhető rá, tehát bármely adatra rákereshetünk.

A Csoport-jellemző az ablak alján lehetőséget ad arra, hogy a névjegyeket csoportokba rendezzük. Ez hasznos lehet akkor, ha például több ember ugyan azon a feladaton dolgozik. Az előugró menüből már létező csoportot is kiválaszthatunk. Ha egy felhasználó több mint egy csoport tagja, akkor a csoportnevek vesszővel ("`,`") elválasztva jelennek meg.

A névjegyek fájljai általában a /boot/home/people/ mappában találhatóak. Ha látni szeretnénk az összes névjegyet, akkor csak nyissuk meg a mappát, és válasszuk ki a szükséges jellemzőket. Ha csoportosítani szeretnénk a névjegyeket, akkor csak készítsünk egy lekérdezést, és egy ablakban látjuk majd az összeset, ami megfelel a feltételnek.

Ezek a fájlok épp úgy használhatóak, mint a többi fájl: jellemzők szerint rendezhetőek (a további rendezési szempontok ugye a SHIFT lenyomása melletti kattintással), és persze törölhetőek, megduplázhatóak vagy átnevezhetőek. A névjegy adatai közvetlenül is szerkeszthetőek: csak a jellemzőre kell kattitnani (vagy ALT E), épp mint mikor egy fájlt átnevezünk. Ha már a szerkesztő módban vagyunk, akkor a TAB és a SHIFT TAB lenyomásával lépegethetünk az oszlopok közt.