Používateľská príručka

## Obrazovka

Panel: |  | Nastavenia
Umiestnenie: |  | /boot/system/preferences/Screen
Nastavenia: |  | ~/config/settings/system/app_server/workspaces ~/config/settings/kernel/drivers/vesa - Iba keď beží v režime VESA. ~/config/settings/Screen_data - Ukladá pozíciu okna panelu.

Každá z vašich pracovných plôch môže mať svoje vlastné rozlíšenie, farebnú hĺbku a obnovovaciu frekvenciu.

Menu v hornej časti určuje, či sa zmeny aplikujú na všetky alebo iba na aktuálnu pracovnú plochu. V závislosti na vašej grafickej karte ponúkajú ostatné menu všetky nastavenia podporovaného rozlíšenia, farebnej hĺbky a obnovovacej frekvencie.

Po stlačení tlačidla Použiť sa grafický režim zmení a objaví sa upozornenie, ktoré sa vás pýta, či chcete zmeny ponechať alebo zrušiť. Ak na upozornenie neodpoviete, grafický režim sa po 12 sekundách vráti na pôvodné nastavenia. Možno ste upozornenie nevideli, lebo váš monitor nepodporuje dané nastavenia.

Vľavo vidíte znázornenie vašej obrazovky spolu s výrobcom a jej rozlíšením v bodoch na palec (dpi). Prenesením myši nad ňu zobrazí sa popis s názvom grafickej karty, ak je podporovaná ovládačom. Inak sa vypíše iba „VESA“, čo je záložné riešenie fungujúce na každom hardvéri.

Tlačidlo Vrátiť vráti nastavenia, ktoré boli aktívne v momente spustenia nastavení Obrazovky.

Zatiaľ čo režim VESA v Haiku funguje veľmi dobre, môžete sa stretnúť s niektorými obmedzeniami. Možno nebude možné správne nastaviť vašu širokouhlú obrazovku na jej natívne rozlíšenie, čím sa môže mierne rozostriť obraz. Taktiež sa môžu vyskytnúť obmedzenia ohľadom dostupných farebných hĺbok a obnovovacích frekvencií.

Vľavo dole môžete nastaviť počet pracovných plôch a usporiadať ich do stĺpcov a radov a taktiež otvoriť nastavenia Pozadí.