Használati útmutató

# Programok

Mielőtt elmerülnénk a Haiku-val érkező programokban, előtte nézzük meg, hogy hogyan is telepíthetünk illetve távolíthatunk el programokat. A legkézenfekvőbb megoldás a csomagok keresésére, frissítésére, telepítésére és eltávolítására a Haiku csomagkezelő használata. Azonban, mivel a Haiku binárisan nagyrészt kompatibilis elődjével, a BeOS-al, így a régebbi csomagok (.zip és .pkg) szintén használhatóak.

A továbbiakban többször találkozunk a `~/config/` hierarchiával, mely a Saját mappán belül lévőre utal. Ha megszeretnénk osztani programjainkat a többi felhasználóval (majd mikor a későbbiekben a Haiku többfelhasználós lesz), akkor a `/system/` mappában lévő megfelelőjét kell használni. További információ a Fájlrendszer felépítése fejezetben.

## Haiku csomagok (.hpkg)

A csomagokat keresésére, letöltésére és telepítésére, eltávolítására a legjobb megoldás a Raktár használata. Ha ez nem jöhet szóba, mert máshonnan, nem nyilvános helyről származik a csomagunk, akkor egyszerűen csak a `~/config/packages/` mappába kell helyezni azt.

Az újonnan telepített programokat a `~/config/apps/`, illetve a parancssori programokat a `~/config/bin/` mappában találjuk. Az összes többi fájl, amire a programnak szüksége van (funciótárak, adatok, kiegészítők, stb.) automatikusan a megfelelő helyen jelenik meg.

Az Asztalsáv vagy az Indítósáv leírásai tartalmaznak információkat, hogy hogyan lehet létrehozni indító ikonokat az új programokhoz.

Az eltávolítás egyszerű: csupán távolítsuk el a csomagot a `~/config/packages/` mappából.

Bár egy .hpkg fájl is ugyan úgy kicsomagolható, mint bármilyen másik csomag, a csomagkezelő nem így működik. A fájlrendszeren belül, ahol a fájlok megjelennek, valójában nincsenek ott, ugyanis nem történik meg a fájlok tényleges átmásolása. Éppen ezért olyan gyors a telepítés illetve az eltávolítás.

Ha a csomagnak van valamilyen előfeltétele (funkciótár vagy egy másik csomag), akkor kapunk egy előugró ablakot, ami rákérdez a szükséges fájlok letöltésére és telepítésére.

## Régi BeOS csomagok (.zip és .pkg)

A BeOS csomagok, melyek tartalmaznak minden szükséges fájl a programhoz, egyszerűen kicsomagolhatóak (duplakattintással a Kicsomagoló vagy pedig a régi Csomagtelepítő nyílik meg) bárhová a `/boot/home/` mappán belül és onnan futtathatóak is. Az eltávolításuk épp ilyen egyszerű: csak töröljük ki a program mappáját.

Bár nagyrészt igaz, hogy a régi, BeOS programok is használhatóak, megeshet, hogy olyannal találkozunk, ami nem működik. Ez leginkább akkor lehetséges, ha a programban konkrét útvonalakat adtak meg, ami viszont nem létezik Haiku alatt. Ekkor magunknak kell megodlani a problémát. A `~/config/non-packaged/` lehetőséget biztosít a szükséges mappák létrehozására. Mivel egyre több BeOS csomag érhető el .hpkg formátumban az újracsomagolásuknak köszönhetően, így erre már nem nagyon lesz szükség. További információt a `non-packaged` mappa használatáról az Installing applications cikkben találunk.

## Haiku programok

A Haiku sok kicsi, ugyanakkor hasznos programot tartalmaz. A programok a /boot/system/apps/ mappában találhatóak. Azok a programok, amik nem egy adatfájl megnyitásával indíthatóak (például a Képmegjelenítő egy kép megnyitásakor) azokat megtaláljuk a Programok menüben az Asztalsávon.

| Folyamatmonitor |  | A rendszer terheltségét/kihasználtságát jeleníti meg grafikonon.
| Rendszerválasztó |  | Rendszerválasztó menü telepítése a lemezre.
| CDLejátszó |  | CD lejátszó.
| Karaktertábla |  | Unicode karaktertábla megjelenítése.
| CodyCam |  | Web-kamerával készített kép feltöltése a megadott kiszolgálóra.
| Számológép |  | Többfunkciós számológép.
| LemezFürkész |  | Hexadecimális szerkesztő.
| Lemezhasználat |  | Vizuálisan megjeleníti a mappák használatát.
| Lemezkezelő |  | Lemez/partíció kezelő program.
| Kicsomagoló |  | Ismert csomagolt fájlok kicsomagolása.
| Raktár |  | Lehetőséget biztosít csomagok keresésére, letöltésére, telepítésére, frissítésére illetve eltávolítására
| Icon-O-Matic |  | Haiku vektoros ikonok készítése.
| Telepítő |  | A Haiku telepítésére szolgáló program.
| Nagyító |  | Az egérkurzor körüli terület nagyítására szolgáló program.
| Levelezés |  | Levelező kliens.
| Médialejátszó |  | Multimédia lejátszó az összes támogatott formátumhoz.
| Midilejátszó |  | MIDI fájlok lejátszása.
| Csomagtelepítő |  | BeOS formátumú (PKG) csomagok telepítője.
| Névjegyek |  | Névjegykezelő.
| SzegényEmber |  | Egyszerű web-kiszolgáló.
| Képernyőkép |  | Képernyőkép-készítő program.
| Képmegjelenítő |  | Egyszerű képnézegető.
| Hangfelvevő |  | Hangrözgítő vonalbemenethez vagy mikrofonhoz.
| StyledEdit |  | Egyszerű szövegszerkesztő.
| Terminál |  | Felület a bash shell-hez.
| Szövegkeresés |  | Szöveg-kereső program.
| TV |  | Analóg TV program.
| WebPositive |  | Alapértelmezett böngésző.

## Haiku parancssori alalmazások

A szokásos parancsssori alkalmazások mellett, melyek a bash "tartozékai", vagy szükségesek a POSIX-kompatibilitás miatt, néhány Haiku-specifikus program is rendelkezésünkre áll. Ezek a programok szintén használhatóak szkript írásakor is. További információk a Bash és szkriptek fejezetben.

| Az összes parancssori alkalmazás |
| Haiku-specifikus parancsssori alkalmazások |

## A rendszerrel együtt érkező programok

Az alábbi listában található néhány program, amik a Haiku-project keretében vannak karbantartva, és melyek a rendszerrel együtt érkeznek. Az ezekkel kapcsolatos hibákat illetve kéréseket a program illetékeséhez kell címezni.

| BePDF |  | PDF megjelenítő.
| Pe |  | Egy fejlett szövegszerkesztő szintaktikai színezéssel és még sok hasznos funkcióval.
| Vision |  | IRC kliens.
| WonderBrush |  | A YellowBite grafikai programja.