# Képernyőkép

Használati útmutató

## Képernyőkép (Screenshot)

Asztalsáv: |  | Programok
Útvonal: |  | /boot/system/apps/Screenshot /bin/screenshot
Beállítások: |  | ~/config/settings/screenshot

Ezzel a programmal képernyőképek készíthetőek, mely a PRINT billentyűvel is előhívható.

Választhatunk, hogy a teljes képernyőről, vagy csak egy adott ablakról készítünk képet, az ablak kerete is szerepeljen a képen, vagy csak annak tartalma, illetve az is megadható, hogy az egér kurzorja is a képen legyen-e. Továbbá késleltetést is adhatunk meg másodpercben.

Ezen kívül a készítendő fájl nevét, formátumát és a mentésének helyét is ki tudjuk választani, ami a Mentés gombra kattintáskor lényeges. A mentésen kívül a kép a vágólapra is helyezhető a Másolás a vágólapra megnyomásakor, amit majd egy másik programba beilleszthetünk. Ezen kívül pedig Új képernyőkép is készíthető.

Minden beállítást megjegyez a program, így azokat fogja használni az alábbi kombinációk használatok is:

PRINT |  | Késleltetés nélkül készít egy képet, majd megnyitja a program ablakát.
SHIFT PRINT |  | Képernyőképet készít "csendes módban" (az ablak nem jelenik meg), miközben figyelembe veszi a legutóbbi beállításokat.
CTRL PRINT |  | Szintén "csendes módban" készíti el a képernyőképet, azonban a képet nem menti el, csak a vágólapra másolja azt.

## Képernyőkép készítése a Terminálból

Egy speciális screenshot program is a rendelkezésünkre áll, melyet a Terminálból vagy egy szkriptből indítható el.
A screenshot --help kiadásával kapunk egy kis segítségét a használatához:

    ~> screenshot --help

    screenshot [OPCIÓK] [FÁJL]  Egy képet készít a jelenlegi képernyőről.

    A FÁJL egy kiegészítő opció, mellyel megadható a fájl illetve az útvonal csendes módban.
    Egy, már létező fájl felülírása előtt kapunk majd egy figyelemztetést. Ha nincs FÁJL megadva,
    akkor a fájl egy alapértelmezett néven lesz eltárolva a Saját mappában.

    OPCIÓK
      -m, --mouse-pointer   Az egér-kurzor is megjelenik a képen.
      -b, --border          Az ablak kerete is a képre kerül.
      -w, --window          Csak a készítés pillanatában aktív ablakról készít képet.
      -d, --delay=másodperc   Késleltetés megadása [másodpercben].
      -s, --silent          A program ablakának megnyitása nélkül készíti el a képet (csendes mód).
      -f, --format=formátum    Az elmentendő kép formátumát tudjuk megadni, mely lehet
                            [bmp], [gif], [jpg], [png], [ppm], [tga], [tif]
      -c, --clipboard       Az elkészített képet a vágólapra másolja, de az ablakot nem jeleníti meg

    Megjegyzés: a -b, --border opció csak akkor működik, ha a -w, --window is meg van adva.