Používateľská príručka

## Prehrávač MIDI

Panel: |  | Aplikácie
Umiestnenie: |  | /boot/system/apps/MidiPlayer
Nastavenia: |  | ~/config/settings/MidiPlayerSettings

Ako z názvu vyplýva, Prehrávač MIDI slúži na prehrávania hudobných súborov midi. Súbory midi sú špeciálne tým, že neobsahujú zdigitalizovanú alebo nejakým spôsobom zakódovanú hudbu, ale iba jej popis: Držať túto notu takto dlho s touto hlasitosťou a použiť hudobný nástroj X.
Zatiaľ čo veľkosť takýchto súborov je pomerne malá, výsledky veľmi závisia od knižnice nástrojov (tzv. „SoundFont“). SoundFont-y tiež zvyknú byť dosť veľké, priamo úmerne k počtu a kvalite vzoriek hudobných nástrojov.

Haiku nemá žiaden nainštalovaný SoundFont, pretože zvyknú byť veľké a iba veľmi málo ľudí ich potrebuje. Väčšina z tých, čo ich používajú, už majú vysokokvalitné alebo vlastné SoundFont-y. Ak chcete aspoň niečo počuť, môžete si zadarmo stiahnuť jeden z voliteľných balíčkov. V Termináli zadajte: `installoptionalpackage TimGMSoundFont`

Ak chcete použiť hocijaký iný SoundFont, vytvorte naň odkaz v `/boot/system/data/synth` a pomenujte ho `big_synth.sy`.

Rozhranie Prehrávača MIDI je veľmi jednoduché. Jednoducho myšou pretiahnite súbor midi a prehrávanie sa začne. Hlasitosť môžete ovládať posuvníkom a pridať efekt Ozveny z rozbaľovacieho menu. Aktivovaním Rozsahu sa v hornej časti zobrazí vizualizácia vo forme osciloskopu.