# Munkaasztalok kisalkalmazás

Használati útmutató

# Munkaasztalok kisalkalmazás (Workspaces)

Asztalsáv: |  | Asztali kisalkalmazások
Útvonal: |  | /boot/system/apps/Workspaces
Beállítások: |  | ~/config/settings/system/app_server/workspaces ~/config/settings/Workspaces_settings - az ablak pozícióját tartalmazza

A Munkaasztalok kisalkalmazást az Asztali kisalkalmazások közt találjuk meg az Asztalsávon. Ez a Munkaasztalok mini változata. Az alkalmazás helyi menüjéből több opció is elérhető.
A Munkaasztalok számának módosítása... a Képernyő beállításait fogja megnyitni, ahol megadhatjuk, hogy mennyi munkaasztalt akarunk használni (mennyi sort és oszlopot).

Mivel az alkalmazás egy Replikáns, csak méretezzük a megfelelő méretre, majd dobjuk az Asztalra (persze csak akkor, ha a Replikánsok megjelenítése be van jelölve az Asztalsávon). Tartsd lenyomva a SHIFT-et miközben átméretezed az ablakot, így megmaradnak a képernyő arányai.

## Ablakok mozgatása a munkaasztalok között

Ha egy ablakot mozgatni szeretnénk, akkor csak mozgassuk a Munkaasztalok kisalkalmazásban az egyik munkaasztalról a másikra. Ez lehetőséget ad arra, hogy anélkül mozgassuk, hogy átváltanánk a másik munkaasztalra. Persze ez csak akkor használható, ha csak néhány ablak található az adott munkaasztalon. A másik lehetőség az ablakok munkaasztalok közötti mozgatásának, ha megfogjuk az ablakot és a billentyűzettel váltunk a munkaasztalok között (ALT Fx).

További információk és billentyű-kombinációk a Munkaasztalok fejezetben.

## Speciális funkciók

További funkciók is elérhetőek, ha az ablakon kattintunk, miközben lenyomva tartjuk az alábbi billentyűk egyikét:

CTRL |  | Az ablak előtérbe hozása.
CTRL SHIFT |  | Ablak lekicsinyítése.
OPT |  | Ablak hátraküldése.