Käyttäjäopas

# Käynnistyslataaja

Haikun käynnistyslataaja voi avustaa kun koet laitteistopulmia tai haluat valita, minkä Haiku-asennuksen käynnistät, jos sinulla on useampia kuin yksi. (ehkä asennus-CD:llä tai USB-tikulla)
Se on myös kätevä kun olet asentanut ohjelmistokomponentin, joka oireilee ja estää sinua käynnistämästä järjestelmää uudelleen komponentin poistamiseksi. Ota pois käytöstä alla mainittu lisäosa-valitsin käynnistää Haikun lataamatta käyttäjän asentamia komponentteja, esim.: ajuria.

Käynnistyslataajan valitsimiin pääsemiseksi sinun on painettava ja pidettävä alhaalla VAIHTO-näppäintä ennen Haikun käynnistysprosessin alkamista. Jos käynnistyshallinta on asennettu, voit aloittaa pitämällä VAIHTO-näppäintä ennen Haikun käynnistysrivin valintaa. Jos Haiku on ainoa koneeseen asennettu käyttöjärjestelmä, voit aloittaa näppäimen pitämisen alhaalla jo silloin, kun näet näytölläsi BIOS-käynnistysviestit.

## Käynnistyslataajavalitsimet

Kun olet päässyt sinne, näkyviin tulee neljä valikkoa:

Valitse käynnistyslevy |  | Valitse, minkä Haiku-asennuksen käynnistät.
Valitse turvatilavalitsimet |  | Laitteistopulmien tapahtuessa voit kokeilla useita valitsimia tai jos järjestelmä tulee epästabiiliksi tai sitä ei pysty käynnistämään huonosti käyttäytyvän lisäosan vuoksi. Kun valintapalkin siirtää valitsimelle, niin näytön alalaitaan ilmaantuu lyhyt selite.

Turvatila
Laittaa järjestelmän turvatilaan. Tämä voidaan ottaa käyttöön riippumatta muista valitsimista.

Ota pois käytöstä käyttäjälisäosat
Estää kaikkien käyttäjän asentamien lisäosien latauksen. Vain järjestelmähakemistossa sijaitsevia lisäosia käytetään. Katso alla Vianjäljitys.

Ota pois käytöstä IDE DMA
Ottaa pois käytöstä IDE DMA:an, lisää IDE-yhteensopivuutta suorituskyvyn kustannuksella.

Ohita muisti 4 gibitavun takana
Ohittaa kaiken muistin 4 gibitavun rajan takana, korvaa asetukset käyttöjärjestelmäytimen asetustiedostossa.

Käytä vikasietoista videotilaa
Järjestelmä käyttää VESA-tilaa ja ei yritä käyttää videografiikka-ajureita.

Ota pois käytöstä IO-APIC
Ottaa pois käytöstä IO APIC keskeytysreitityksen, pakotetaan sen sijaan perinne-PIC.

Ota pois käytöstä paikallinen APIC
Ottaa pois käytöstä paikallisen APIC:in, ottaa pois käytöstä myös SMP:n.

Ota pois käytöstä SMP
Ottaa pois käytöstä kaiken muun paitsi yhden prosessoriytimen.

Älä kutsu BIOS:ia
Pysäyttää järjestelmän kutsumasta BIOS-funktioita.

Ota pois käytöstä APM
Ottaa pois käytöstä Advanced Power Management -laitetuen, korvaa APM-asetukset käyttöjärjestelmäytimen asetustiedostossa.

Ota pois käytöstä ACPI
Ottaa pois käytöstä Advanced Configuration ja Power Interface -laitetuen, korvaa ACPI-asetukset käyttöjärjestelmäytimen asetustiedostossa.

Merkitse kohde mustalle listalle
Sallii valita järjestelmätiedostoja, jotka ohitetaan. Hyödyllinen esim. otettaessa tilapäisesti ajureita pois. Katso alla Vianjäljitys.

Valitse vianjäljitysvalitsimet |  | Tästä löydät useita valitsimia, jotka opastavat vianjäljityksessä tai yksityiskohtien hakemisessa vikailmoitukseen. Taas näytön alalaidassa näytetään lyhyt selite.

Ota käyttöön vianjäljitystulostus sarjaporttiin
Kääntää päälle järjestelmälokin lähetyksen sarjaporttiin (oletus: 115200, 8N1).

Ota käyttöön vianjäljitystulostus näytölle
Näyttää vianjäljitystulostuksen näytölle järjestelmää käynnistettäessä eikä normaaliin käynnistyslokiin.

Ota pois käytöstä näytön sivutus
Ottaa pois käytöstä sivutuksen, kun vianjäljitystulostus on otettu käyttöön.

Ota käyttöön vianjäljitysjärjestelmäloki
Ottaa käyttöön erityisen muistissa olevan järjestelmälokipuskurin tälle istunnolle, johon käynnistyslataaja pääsee käsiksi uudelleenkäynnistyksen jälkeen.

Näytä nykyinen käynnistyslatajaloki
Näyttää käynnistyslataajan kirjaamat vianjäljitystiedot (poistu lokista painamalla näppäintä Q)

Lisää edistynyt vianjäljitysvalitsin
Sallii edistyneiden vianjäljitysvalitsimien kirjoittamisen suoraan.

|  | Jos valitsin "Ota käyttöön vianjäljitys syslog-tiedostoon" on aktivoitu, uudelleenkäynnistyminen kaatumisen jälkeen näyttää nämä lisävalitsimet:

Tallenna järjestelmäloki edellisestä istunnosta käynnistyksen aikana
Tallentaa järjestelmälokin edellisestä Haiku-istunnosta tiedostoon /var/log/previous_syslog käynnistyksen aikana.

Näytä järjestelmäloki edellisestä istunnosta
Näyttää järjestelmälokin edellisestä Haiku-istunnosta

Tallenna järjestelmäloki edellisestä istunnosta
Tallentaa järjestelmälokin edellisestä Haiku-istunnosta levylle. Nykyisin tuetaan vain FAT32-taltioita.

Valitse vikaturvallinen videotila |  | Jos sinun oli aktivoitava valitsin Käytä vikaturvallista videotilaa, voit asettaa resoluution ja värisyvyyden.

## Vianjäljitys

Jos Haiku kieltäytyy käynnistymästä aivan alusta, yritä asettaa eri valitsimia valikosta Valitse turvatilavalitsimet. Harkitse joka tapauksessa vikailmoitus-raportin täyttämistä.

Toisaalta, jos Haiku äkkiä vain häiriököi, kun olet asentanut jonkin ohjelmiston, erityisesti laitteistoajurin, sinulla on useita valitsimia käytettävissä saadaksesi Haikun taas käynnistymään poistamalla häiritsevän pakkauksen asennuksen:

- Turvatila-aktivointi estää useimpien palvelin-, taustaprosessi- ja KäyttäjäKäynnistysSkriptien käynnistymisen.

- Ota pois käytöstä käyttäjälisäosat-aktivointi estää kaikkien lisäosien käytön (ajurit, kääntäjät, jne.), jotka olet asentanut Home-kansion alaiseen hierarkkiaan.

- Jos häiritsevä ajuri, lisäosa jne. on asennettu järjestelmähierarkiaan, asiat ovat hiukan mutkikkaampia, koska se alue on kirjoitussuojattu. Tässä Merkitse kohteita mustalle listalle voi näytellä tärkeää roolia. Sen avulla voit navigoida läpi koko järjestelmähierarkian ja ottaa pois käytöstä komponentit, jotka sotkevat järjestelmää merkitsemällä kohteita VÄLILYÖNTI-näppäimellä tai RETURN-näppäimellä. ESC-näppäin palauttaa sinut yhden tason ylöspäin ylempään hakemistoon.

  Verkossa oleva artikkeli Kuinka merkitä pakkaustiedoston mustalle listalle pysyvästi näyttää, kuinka tästä asetuksesta tekee pysyvän.

## Haikun käynnistäminen

Yhden tai useamman valitsimen aktivoinnin jälkeen palaat päävalikkoon ja jatkat käynnistystä, mikä esittää sinulle tämän käynnistysnäytön:

Jos kaikki toimii normaalisti, symboli toisensa jälkeen syttyy.
Erilaiset symbolit vastaavat likimain näitä alkulatausvaiheita:

Atomi |  | Moduulien alustaminen
Levy + suurentaja |  | Luodaan rootfs (/) ja liitetään devfs (/dev).
Lisäosakortti |  | Alustetaan laitehallintaa
Käynnistetään levy |  | Liitetään käynnistyslevy
Mikropiirit |  | Ladataan prosessorikohtaiset moduulit
Kansio |  | Alijärjestelmien loppualustus.
Raketti |  | Järjestelmän käynnistävä käynnistysskripti.