Használati útmutató

# Rendszertöltő

A Haiku rendszertöltő segíthet megtalálni a számítógép hibáit, illetve kiválaszthatjuk az indítani kívánt rendszert, ha több Haiku is elérhető (például CD-n vagy USB-n).
Ez akkor is hasznos lehet, ha valamely telepített összetevő miatt a rendszer nem tud elindulni. A Disable user add-ons (felhasználói kiegészítők tiltása) opció használatával például a rendszer a felhasználó által telepített eszközvezérlők betöltése nélkül indítható.

A rendszertöltőbe való belépéshez tartsuk lenyomva a SHIFT billentyűt, mielőtt a Haiku betöltési folyamat elindul (mielőtt megjelenik a Haiku logó). Ha rendszerválasztó menü is van telepítve, akkor tartsuk lenyomva a SHIFT-et mielőtt kiválasztjuk az indítandó rendszert. Ha csak Haiku van a gépünkön, akkor ajánlott már akkor lenyomva tartani a billentyűt, amikor még a BIOS üzenetei vannak a képernyőn.

## A rendszer betöltésekor elérhető opciók

A rendszertöltő elindulása után az alábbi menük/lehetőségek tárulnak elénk:

Select boot volume Rendszer kiválasztása |  | Az indítandó Haiku kiválasztása.
Select safe mode options Biztonsági opciók |  | A következő opciók hibakereséskor lehetnek hasznunkra. Az opciók kijelölésekor a képernyő alján egy rövid leírást olvashatunk a hatásukról.

Safe mode (Biztonsági mód)
A rendszert biztonsági módba állítja. Ez a többi opciótól függetlenül engedélyezhető.

Disable user add-ons (Felhasználói kiegésztők tiltása)
Minden a felhasználó által telepített kiegészítő betöltésének megakadályozása. Csak a rendszer mappában lévő kiegészítők töltődnek be. Bővebben a Hibelhárítás szakaszban.

Disable IDE DMA (IDE DMA tiltása)
Letiltja az IDE DMA-t, megnöveli az IDE kompatibilitást a teljesítmény rovására.

Ignore memory beyond 4 GiB (A 4 GiB feletti memória tiltása)
A rendszer kernel beállításait felülbírálva letiltható 4 GiB feletti memória terület.

Use fail-safe video mode (Biztonsági videó mód)
A rendszer csak a VESA módot fogja használni, megakadályozza minden egyéb grafikus vezérlő betöltését.

Disable IO-APIC (IO APIC tiltása)
Letiltja az IO APIC megszakítás-kiosztását, helyette a hagyományos PIC használatát erőlteti.

Disable local APIC (Helyi APIC tiltása)
A helyi APIC tiltása az SMP tiltásával együtt.

Disable SMP (SMP tiltása)
Egy kivételével az összes processzormagot letiltja.

Don't call the BIOS (BIOS hívások tiltása)
Letiltja a rendszert hívó BIOS funkciókat.

Disable APM (APM tiltása)
Letiltja a bővített energiagazdálkodást. Ezzel felül bírálja a kernelben megadott APM beállítást is.

Disable ACPI (ACPI tiltása)
Letiltja a bővített konfigurációs és energia vezérőt. Ezzel felül bírálja a kernelben megadott ACPI beállítást is.

Blacklist entries (Feketelista)
Lehetőséget nyújt arra, hogy rendszer fájlok betöltését mellőzzük induláskor. Hasznos lehet, ha például egy eszköz vezérlőt ideiglenesen le akarunk tiltani. Bővebben a Hibaelhárítás szakaszban.

Debug menu Hibakereső menü |  | Az alábbi opciók segítséghetnek a hiba keresésben illetve a hiba jelentésében. Szintén kapunk egy kis leírást a képernyő alján ha kiválasztunk egy opciót.

Enable serial debug output (Soros porton történő hibakeresés engedélyezése)
A naplózást a soros portra irányítja át (eredeti beállítások: 115200, 8N1).

Enable on screen debug output (Képernyőn történő hibakeresés engedélyezése)
A szokásos logó helyett a rendszer napló látható betöltéskor a képernyőn.

Disable on screen paging (Képernyőn való lapozás tiltása)
Ha a képernyőn történő hibakeresés engedélyezve van, akkor letiltja a kézzel történő lapozást.

Enable debug syslog (Hibakereső naplózás engedélyezése)
Engedélyezi a rendszernapló a memória egy speciális területén való eltárolását, így újraindítás után is elérhető lesz.

Display current boot loader log (A jelenlegi rendszertöltő naplójának megtekintése)
Megjeleníti a jelenlegi, már összegyűjtött hibakereső információkat (a Q lenyomásával kiléphetünk).

Add advanced debug option (További hibakereső opciók)
További opciók megadása.

|  | Ha az "Enable debug syslog" engedélyezve van, hiba utáni újraindítás esetén a következő opciók is megjelennek:

Save syslog from previous session during boot (Az előző munkamenet naplójának mentése betöltés közben)
Az előző Haiku munkamenet naplójának mentése a /var/log/previous_syslog fájlba a rendszer betöltésekor.

Display syslog from previous session (Előző munkamenet naplójának megjelenítése)
A legutóbbi munkamenetben összegyűjtött hibakeresési információk megjelenítse.

Save syslog from previous session (Előző munkamenet naplójának elmentése)
A legutóbbi munkamenetben összegyűjtött hibakeresési információk elmentése lemezre. Jelenleg csak FAT32 fájlrendszerű lemezek használhatóak.

Select fail safe video mode Biztonsági videó mód választása |  | Ha bejelöljük a Use fail-safe video mode-ot (biztonsági videó mód), akkor kiválaszthatjuk a felbontást és a színmélységet.

## Hibaelhárítás

Ha a Haiku elsőre nem tud elindulni, akkor ajánlott kipróbálni néhány hibakeresési opciót a Select safe mode options menüben. Továbbá egy hibajelentést is lehet küldeni.

Az is lehetséges, hogy a Haiku csak egy újonnan feltelepített program, eszközvezérlő miatt nem indul el. Ekkor több lehetőségünk is van hogy újra be tudjuk tölteni a rendszerünket, például a feltelepített csomag eltávolításával:

- A Safe mode engedélyezésével megakadályozhatjuk a legtöbb szerver, démon elindítását illetve a UserBootScript végrehajtását.

- A Disable user add-ons aktiválásával elkerülhetjük az általunk feltelepített kiegészítők (vezérlők, értelmezők, stb.) betöltését, használatát.

- Ha az érintett vezérlő, kiegészítő, stb rendszer szinten van telepítve, akkor a helyzet kicsit nehezebb. Itt kap szerepet a Blacklist entries. Használatakor az egész fájlrendszeren végig mehetünk és letilthatjuk a szükséges összetevőket. A kiválasztás a SPACE vagy RETURN billentyűvel történik. Az ESC lenyomásával egy szintel feljebb mehetünk.

  Az interneten olvasható egy cikk (How to Permanently Blacklist a Package File) arról, hogy hogyan tudjuk véglegesíteni ezeknek az összetevőknek a letiltását.

## A Haiku indítása

Ha bejelöltük a megfelelő opciókat, utána térjünk vissza a főmenübe, majd folytassuk a betöltést. Ez a következő képernyőt eredményezi:

Ha minden rendben megy, akkor az összes szimbólum gyorsan aktívvá válik.
A különféle szimbólumok az alábbi betöltési szakaszokat jelölik:

Atom |  | A modulok betöltése.
Lemez nagyítóval |  | A gyökér fájlrendszer (/) és az eszközök fájlrendszer (/dev) létrehozása.
Csatolókártya |  | Eszközkezelő betöltése.
Rendszerlemez |  | Rendszerlemez csatolása.
Chip |  | Processzor-függő modulok betöltése.
Mappa |  | Alrendszerek betöltése.
Rakéta |  | A betöltő-szkript elindítja a rendszert.